Procjena pravnog okvira i prakse u primjeni nekih kontrolnih mehanizama Skupštine Crne Gore: konsultativno saslušanje, kontrolno saslušanje i parlamentarna istraga – Institut alternativa\nInstitut alternativa » Publikacije » Procjena pravnog okvira i prakse u primjeni nekih kontrolnih mehanizama Skupštine Crne Gore: konsultativno saslušanje, kontrolno saslušanje i parlamentarna istraga\nObjavljeno 24. 03. 2010. 20. 02. 2018.\nProcjena pravnog okvira i prakse u primjeni nekih kontrolnih mehanizama Skupštine Crne Gore: konsultativno saslušanje, kontrolno saslušanje i parlamentarna istraga\nOvaj dokument bavi se analizom tri kontrolna mehanizma, koji su predviđeni crnogorskim Ustavom i Poslovnikom Skupštine Crne Gore: kontrolnim i konsultativnim saslušanjem, kao i parlamentarnom istragom.\nKao metodološko sredstvo za dobijanje informacija o stavovima ključnih aktera u procesu obavljanja kontrolne funkcije korišćeni su intervjui. To je podrazumijevalo kreiranje tri upitnika:\na) za članove Skupštine i predstavnike parlamentarnih partija u Crnoj Gori,\nb) za predstavnike institucija koje su bile subjekti primjene nadzorne funkcije parlamenta,\nc) za novinare koji su izvještavali o praksi parlamenta i predstavnike NVO-a koji se bave djelovanjem parlamenta.\nNalazi u ovom dokumentu su rezultat sveobuhvatne studije zakonskog okvira i prakse u Crnoj Gori koja se tiče parlamentarnog nadzora i korišćenja kontrolnih mehanizama. Podaci od Skupštinske službe i organa državne uprave su dobijeni kroz zahtjeve za pristup informacijama\nDokument sadrži uporedni pregled pravnih okvira i prakse nekih zemalja regiona i Evropske unije. Tokom istraživanja sprovedena je detaljna analiza zakonskog okvira (Ustavi i zakonske procedure u parlamentima) kao i parlamentarne prakse u ovim zemljama. Radna verzija ovog dokumenta bila je predmet rasprave na okruglom stolu u organizaciji Instituta Alternativa, uz prisustvo predstavnika političkih partija, nevladinih organizacija i medija.\nSvrha ovog projekta je da unaprijedi kvalitet zakonskog okvira i prakse u primjeni kontrolnih mehanizama Skupštine Crne Gore, da otvori javnu debatu i da preporuke za poboljšanje.


Radio România Internaţional/ Budućnost počinje danas/ Bezbednost i sigurnost hrane (02.11.2018)\nBezbednost i sigurnost hrane (02.11.2018)\nPreko 820 miliona ljudi se suočava sahroničnom malnutricijom ili neishranjenonošću, 672 miliona sa gojaznošću, a 1,3 miliona sa prekomernom težinom\nPreko 820 miliona ljudi se suočava sahroničnom malnutricijom ili neishranjenonošću, 672 miliona sa gojaznošću, a 1,3 miliona sa prekomernom težinom, navodi se u izveštaju FAO za 2018. godinu.70% stanovništva zahvačeno siromaštvom živi u seoskim sredinama, gde zavise od poljoprivrede, ribolova i šumarstva, navodi se u pomenutom dokumentu. Zbog toga FAO, Institucija Ujedinjenih nacija, ocenjuje da je za ispunjavanje glavnog cilja Agende 2030 iskorenjivanje gladi potrebna reforma ruralne ekonomije. Pomenuti cilj promoviše saradnju u celom svetu u cilju obezbedjivanja pristupa celom stanovništvu zdravoj i hranljivoj hrani. U ovom smislu vlade treba da stvore povoljne uslove za razvijanje investicija privatnog sektora u poljoprivredu, istovremeno sa povećanjem broja programa socijalne zaštite najpogodjenijih kategorija stanovništva i uspostavljanjem veza izmedju proizvodjača i urbanuih zona. Sukobi, klimatske promene koje izazivaju ekstremne meteo uslove, nizak stepen razvoja ekonomije pored gojaznosti suprotne su posledice borbe protiv gladi i neishranjenosti, kažu eksperti i potvrdjuje u intervju za Radio Rumunija Mirca Ducu, predsednik Ekoloskog fakulteta u Bukurestu. Glavni zakljucak Izvestaj svetske situacije hrane i poljoprivrede za 2018. godinu, objavljen 15. oktobra u Rimu, pokayuje da posle posle perioda nayadovanja, glad u svetu je u porastu, dodao je profesor Mirča Ducu:,, Preko 820 miliona ljudi se suočava sa hroničnom neishranjenošću. Sukobi, ekstremne meteorološke pojave zbog dereglacije klime, recesija, prekomerna težina i gojaznost ljudi samo koče hitne progrese u borbi protiv gladi i neishranjenosti. Želeo bih da naglasim da se sve češće govori o priznavanju osnovnog prava ljudi na hranu, a to predpostavlja pre svega pristup dovoljnim i kvalitetnim količinama hrane kako bi ljudi imali aktivan i zdrav život. Po svemu sudeći ovi su i osnovni problemi sa kojima se suočava čovecanstvo i ,, Akcija zajedno'' ,slogan Svetskog dana ishrane 2018. godine, za iskorenjivanje gladi do 2030. godine''\nMali proizvodjači treba da primene nove održive metode kako bi povećali produktivnost i prihode. Obezbedjivanje mobilnosti u seoskim zajednicama predpostavlja pristup koji bi vodio računa o očuvanju sredine, podsticanju tehnološkog razvoja i stvaranja povoljnosti za otvaranje novih stabilnih i odrćivih radnih mesta, ističu Ujedinjene nacije. Radna snaga i ekonomski razvoj nisu medjutim dovoljni, naročito za žrtve sukoba. Iz ovog razloga cilj,, Nulta'' glad vodi računa o dugoročnom pristupu formiranju jednog inkluzivnog i mirnog društva. Drugi veoma važni aspekti tiču se bezbednosti i sigurnosti hrane. Profesor Mirča Berka sa Univerzitetaa poljoprivrednih nauka i veterine kaže:,, Ako se odnosimo isključivo na bezbednost, a ne sigurnost hrane, najveći problem je kvalitet hrane koju ljudi treba da jedu i slab divezitet, jer iz slabog diverziteta proizilaze ne najbolji meni za ljudsko zdravlje. Postoji još jedan problem, zbog klimatskih promena, invazija-koje dolaze iz svih delova sveta,, naročito sa juga- insekata, bakterija, bolesti i štetočina koje negativno utiču na kvalitet i kolicinu hrane, ne možemo se braniti brzinom sa kojom štetočine napadaju naše kulture. U ovakvoj situaciji smanjuje se naš kapacitet da poljoprivredi stavimo na raspolaganje najkvalitetnije sirovine.''\nSmanjenje rasipanja hrane može doprineti iskorenjivanju gladi. Statistički podaci pokazuju dau nedkim delovima količina bačene hrane dostiže i 100 kg po osobi. Identifikovani rezlozi za ovakvo ponašanje su marketing strategije zamisljene da podstiču kupovinu proizvoda. Jedna organizacija za zaštitu potrošača u Francuskoj pokazala je nedavno da se posle izvršenih testova došlo do zaključka da pojedini proizvodjači mlečnih proizvoda na pakovanjima stavljaju mnogo manje rokove isteka važnosti proizvoda sa ciljem da se se izvrši rotacija proizvoda na rafovima prodavnica. I u poljoprivredi se rasipa. Na parcelama ostaju poljoprivredni proizvodi posle prelaska kombajna, ne prodati proizvodi koriste se za stočnu hranu, dok se od voca i povrca koje ne odgovaraju zahtevima tržišta stvaraju kompost i metan.


U Kliničkom centru Vojvodine primenjuje se novi inovativni lek protiv korona virusa | (Vesti - 11.05.2021) Novi Sad\n11.05.2021 u 09:53h\nU Kliničkom centru Vojvodine primenjuje se novi inovativni lek protiv korona virusa\nU Kliničkom centru Vojvodine počeli su sa primenom inovativnog leka protiv kovida - Regenerona, koji sprečava teži oblik bolesti i smanjuje broj hospitalizacija. Kako navode u toj zdravstvenoj ustanovi, imaju odlično iskustvo i sa lekom Bamlanivimab, koji je u upotrebi više od mesec dana, zahvaljujući kojem je znatno smanjen broj prijema u bolnicu.\nRegen-Cov 2, super koktel antitela, triju farmaceutskih kompanija Regeneron Farmaceutikal, Ilaj Lili i Hofman la Roša, stigao je u Srbiju pre desetak dana, a Klinički centar Vojvodine bio je među prvim ustanovama koje su počele da ga primenjuju u crvenoj zoni dnevne bolnice.\nEdita Stokić, direktorka Kliničkog centra Vojvodine: – Pacijent dođe, uradi se osnovna laboratorijska pretraga, koja je takođe jedan od parametara da se ovi lekovi primenjuju i identifikuju faktori rizika, i u vidu kratkotrajne intravenske infuzije lek se primenjuje, a potom pacijent odlazi na dalje kućno lečenje.\nOna dodaje da je reč o visoko efikasnom leku, kombinaciji monoklonskih antitela – kazirivimaba i imdevimaba, koji se daje u prvih 10 dana od pojave simptoma koronavirusa, starijima od 65 godina, pre svega onima koji boluju od neke hronične bolesti, a kod kojih postoji rizik za razvojem teške forme.\n– Jasno je pokazano da su se gojaznost, tip 2 dijabetesa, arterijska hipertenzija pokazali kao značajni faktori rizika za češće obolevanje od Kovid 19 virusne infekcije, teže kliničke slike i bržeg razvoja scenarija ka razvoju komplikacija – kaže Edita Stokić.\nDo takvog scenarija, kako kažu u Kliničkom centru Vojvodine, nije dolazilo nakon primene Regenerona i srodnog leka Bamlanivimaba, koji su deo protokola u lečenju. Prva ispitivanja efikasnosti Bamlanivimaba, koji se u toj ustanovi primenjuje mesec i po dana, pokazala su da su se kod više od 70 pacijenata koji su primili terapiju, simptomi povukli za nekoliko dana, a da je svega dvoje ostalo na bolničkom lečenju.\n08.10.2021. - U Srbiju stigao kontingent lekova protiv korona virusa\n11.05.2021. - Korona presek po gradovima Srbije\n11.05.2021. - KORONA VIRUS: U Srbiji 1.125 novih slučajeva, preminulo još 18 pacijenata\nPovezane teme edita stokić inovativni lekovi KCV korona virus kovid 19 regeneron\nNOVI SAD - trenutno 21 oC (maj 23, 10:30)


Vlada HNK usvojila zakon o mjerama pomoći vrijednosti oko 30 miliona KM - Akta.ba\nVlada HNK usvojila zakon o mjerama pomoći vrijednosti oko 30 miliona KM\n21.05.2020. 08:37 / Izvor: Akta.ba\nVlada Hercegovačko-neretvanskog kantona usvojila je danas Zakon o ublažavanju posljedica virusa korona i podršci ekonomiji u kantonu, u ukupnoj vrijednosti oko 30 miliona KM, kao i rebalans budžeta koji prati taj zakon.\nPredsjednik Vlade kantona Nevenko Herceg rekao je da će mjere biti realizovane kroz deset miliona KM direktne pomoći kroz plate i subvencije, a 20 miliona KM kroz kreditnu liniju.\nHerceg očekuje da će kantonalna Skupština u petak, 22. maja, podržati predloženi zakon i rebalans.\nOn je na konferenciji za novinare rekao da zakon donosi niz kvalitetnih rješenja, a prije svega subvencionisanje minimalne neto plate za oko 10.000 radnika koji su bili spriječeni da rade za vrijeme pandemije, odnosno 850 KM za dva mjeseca.\nHerceg je pojasnio da će već iduće sedmice biti raspisan javni poziv na koji će se moći prijaviti svi koje tretira zakon.\nPravo na subvencionisanje moći će da ostvare poslovni subjekti kojima je zabranjen rad tokom borbe protiv pandemije, uz uslov da imaju izmirene obaveze za doprinose i porez na dohodak uz isplaćene plate i da nisu otpuštali radnike u vrijeme trajanja zabrane rada.\nHerceg je naglasio da Vlada u rebalansu nije smanjila ni onaj dio koji se odnosi na podsticajnu politiku prema poljoprivredi, vodoprivredi, turizmu, preduzetništvu, izgradnji puteve, a sve s ciljem da pomogne očuvanje radnih mjesta i demografsku sliku.\nPrema njegovim riječima, posebna vrijednost zakona je njegov solidaran odnos prema nižim nivoima vlasti.\nOn je naglasio da zakon donosi još niz olakšica i subvencija, poput oslobađanja od dijela godišnje koncesijske naknade, naknade za korištenje poljoprivrednog zemljišta, oslobađanje plaćanja turističke takse, boravišne takse...\nHerceg je istakao da je Zakonom predviđeno otvaranje kreditne linije s Razvojnom bankom ili s nekom od poslovnih banaka putem kojih bi Vlada subvencionisala kamate privrednicima. Kreditni portfolio je 20 miliona KM.\nOn je rekao da je zakonom predviđeno i više ušteda u budžetu, među kojima je smanjenje plata za 20 odsto izabranim i imenovanim zvaničnicima, kao i članovima upravnih i nadzornih odbora, te dotacije strankama za 20 odsto.\n"Štedjeli smo gdje smo god mogli, na materijalnim troškovima, javnim nabavkama, platama i svemu gdje smo mogli uštedjeti. To je jedan izvor. Drugi izvor je 19,4 miliona KM koje se očekuju od Međunarodnog monetarnog fonda, Ako bude trebalo, mi ćemo se i zadužiti da ovaj zakon finansiramo, ali naša je procjena da ćemo moći ispratiti sve to, odnosno desetak miliona subvencionisanja i 20 miliona kredita", naveo je on.\nHerceg je ocijenio da je to značajan doprinos, s obzirom da će Hercegovačko-neretvanski kanton ove godine imati 20 odsto manji priliv u budžet.\nKantonalni premijer je izrazio nezadovoljstvo činjenicom da teret krize uzrokovane pandemijom virusa nije ravnomjerno raspoređen na sve nivoe vlasti, naglasivši da su rješenjima na federalnom nivou nezadovoljavajuća.\n"Federacija je preuzela na sebe samo doprinose od 245 KM, a mi smo preuzeli dio od 425 KM plate po radniku", pojasnio je Herceg.\nPosljedice su, kaže on, velike, te se samo zajedničkim djelovanjem i razumijevanjem svih nivoa vlasti može nositi s ovom situacijom, pa stoga očekuje da i opštine i gradovi, te federalni i nivo BiH daju svoj doprinos.


24.12.2020 u 14:03\nDodikov savetnik: Ikona poklonjena Lavrovu je privatno vlasništvo\nBANjALUKA – Radovan Kovačević, savetnik srpskog člana i predsedavajućeg Predsedništva BiH Milorada Dodika, izjavio je danas da je neophodno da se krene od početka i objasni o čemu se radi kada je u pitanju poklonjena ikona šefu ruske diplomatije Sergeju Lavrovu. „Ikona je bila u privatnom vlasništvu jedne porodice iz Banjaluke, koja ju je imala duže od 15 godina. Oni su poželeli da ta ikona bude poklonjena Lavrovu”, rekao je Kovačević gostujući u Dnevniku RTRS-a. Istakao je da je tu i pitanje vrednosti same ikone. „Ikona naravno ima sentimentalnu vrednost, kao i vrednost na osnovu toga što je u pitanju pravoslavna ikona koja je osveštana, ali nema nikakvu značajniju materijalnu vrednost”, kazao je Kovačević, javlja Tanjug. Kao veoma bitno je naveo to što je to lako proverljivo\n24.12.2020 u 10:58\nDodikov kabinet traži od ukrajinske ambasade informacije o ikoni\nBANjALUKA – Iz kabineta predsedavajućeg Predsedništva BiH Milorada Dodika pisali su Ambasadi Ukrajine u BiH sa molbom da dostavi relevantne informacije u vezi sa ikonom koju je on poklonio šefu ruske diplomatije Sergeju Lavrovu, prenose mediji u BiH. U noti u koju je banjalučka Alternativna televizija imala uvid, od Ambasade Ukrajine u BiH je zatraženo da objasni na osnovu čega bazira tvrdnje da je ikona kulturna baština te zemlje, da iznese relevantne dokaze koji nisu bazirani na internet izvorima kao i da objasni i predoči dokaze kome i u kojem periodu je ona pripadala, ako ih poseduje. U dopisu se ističe da se, prema saznanjima kabineta, predmetna ikona ne nalazi ni na jednoj listi zaštićenog, izgubljenog ili otuđenog kulturnog blaga nijedne zemlje. „U cilju nastavka dobrih i\n22.12.2020 u 18:01\nDodikov kabinet: Ikona nije ukradena\nISTOČNO SARAJEVO - Ikona Svetog Nikole, koju je srpski član i predsedavajući predsedništva BiH Milorad Dodik poklonio ruskom šefu diplomatije Sergeju Lavrovu, nije ukradena, već je porodična osveštana ikona, saopštio je Dodikov kabinet, a prenosi Srna. U saopštenju navodi se da su „salve izmišljotina i neistina” usledile posle pogrešne početne medijske interpretacije da je reč o ikoni koja je deo kulturne baštine i nacionalno blago”, što nigde nije ustanovljeno. To potvrđuje i činjenica, kako se navodi, da ni sedam dana nakon uručenja poklona nema potvrde da se ta ikona nalazi na listama nestalih, niti da je neko potražuje, ili da je deo bilo čije kulturne baštine. Dodikov kabinet navodi u saopštenju i da poklonjena ikona ima svoju tržišnu vrednost, ali njena vrednost se ogleda\n21.12.2020 u 17:47\nKusovac: Ikona nije nacionalno blago, vredi 150 evra\nIkona koju je Milorad Dodik, srpski član i predsedavajući Predsedništva BiH poklonio ministru spoljnih poslova Rusije Sergeju Lavrovu nije nacionalno blago, nego ruska serijska ikona, kakvih ima „kao šaše”, tvrdi istoričar umetnosti Nikola Kusovac. Povodom tvrdnji da je reč o kulturnom dobru Ukrajine, Kusovac je istakao da je to „budalaština”, te napomenuo da Zavod za zaštitu spomenika kulture ne bi mogao da dozvoli Dodiku da pokloni vredniji poklon nekom stranom zvaničniku da ga ovaj iznese iz zemlje. „Slušao sam ministarku iz BiH (Biseru Turković), koja proglašava da je to kulturno dobro iz Ukrajine. To je budalaština. Eto im je onda, nekada se zakite njome“, rekao je za agenciju Srna Kusovac, nekadašnji kustos Narodnog muzeja u Beogradu, preneo je Sputnjik. Prema njegovim rečima,\n15.12.2020 u 22:44\nLavrov otputovao iz Srbije\nŠef ruske diplomatije Sergej Lavrov završio je zvaničnu posetu Srbiji, a sa aerodroma Nikola Tesla u Beogradu ispratio ga je ministar spoljnih poslova Nikola Selaković. Prilikom ulaska u avion, Lavrov se okrenuo prema domaćinima, mahnuvši im, a potom je pokazao i tri prsta, prenosi Tanjug. Lavrov, koju je u jednodnevnu posetu Srbiji došao iz BiH, je iz Beograda odleteo za Zagreb, gde nastavlja svoju turneju po zemljama regiona.\n15.12.2020 u 18:21\nOdnosi Rusije i Srbije dobri u svim oblastima\nPredsednik Srbije Aleksandar Vučić preneo je večeras da je sa ministrom spoljnih poslova Rusije imao detaljan i temeljan razgovor o svim suštinskim i dubinskim odnosima, pre svega bilateralnim između dve zemlje, koji su, kako je rekao, naglašeno prijateljskog karaktera. „Potvrdili smo strateško opredeljenje obe zemlje da na prijateljskim i osnovama izuzetnog uzajamnog poštovanja nastavimo da razvijamo i, svuda gde je moguće, poboljšavamo odnose u različitim sferama društvenog života”, rekao je Vučić. Prema njegovim rečima, razgovarali su o bilateralnim odnosima, od energetike do vojnotehničke saradnje, o ekonomiji, zajedničkoj izgradnji infrastrukturnih objekata koje ruske kompanije grade u Srbiji, do saradnje u oblasti poljoprivrede. „U svim oblastima je naša saradnja dobra. Ruske železnice rade\n15.12.2020 u 18:11\nSrbija uvek može da računa na podršku bratske Rusije u međunarodnoj areni, posebno u vezi sa pitanjem Kosova i Metohije, poručio je danas ministar spoljnih poslova Rusije Sergej Lavrov na sastanku sa predsednikom Skupštine Srbije Ivicom Dačićem. Lavrov je čestitao Dačiću stupanje na novu dužnost i poželeo mu puno uspeha u daljem radu, uz nadu da će i na novoj funkciji nastaviti da doprinosi razvoju bratskih i prijateljskih veza između dve zemlje, saopšteno je iz parlamenta. Ministar Lavrov preneo je pozdrave predsednika Državne Dume Vjačeslava Volodina i predsednice Saveta Federacije Valentine Matvijenko i njihove pozive upućene predsedniku Narodne skupštine da uskoro poseti Moskvu. Predsednik Narodne skupštine Ivica Dačić se zahvalio na srdačnim čestitkama i rekao da mu je\n15.12.2020 u 13:08\nLavrov položio cveće na grob patrijarha Irineja, upaljena „Večna vatra”\nPredsednik Srbije Aleksandar Vučić i ministar spoljnih poslova Rusije Sergej Lavrov posetili su danas Hram Svetog Save na Vračaru, gde su položili cveće na grob nedavno preminulog partijarha Irineja. Lavrov i Vučić zapalili su i sveće za poglavara SPC. Rusija je pomogla pri oslikavanju jednog od tri najveća pravoslavna hrama na svetu. Osim značajnih finansijskih sredstava koja su ulozili ruski umetnici su zajedno sa srpskim umetnicima radili na ukrašavanju kupole, a taj tim predvodio je ruski akademik Nikolaj Muhin koji je glavni autor i tvorac mozaika. Mozaik koji se prostire na 15.000 kvadrata je od stakla i kamena. a kupola na kojoj je oslikan je najveća u pravoslavnim hramovima i prikazuje vaznesenje koje ima još jedino u kupoli Pećke partijaršije. Rađen je od lomljenog stakla, što\n15.12.2020 u 09:22\nKomšić i Džaferović odbili susret s Lavrovim – tvrde da nije poštovao institucije BiH\nSARAJEVO – Hrvatski i bošnjački član Predsedništva BiH Željko Komšić i Šefik Džaferović, koji bojkotuju susret sa šefom ruske diplomatije Sergejem Lavrovim u Sarajevu, kažu da su to učinili zato što ruski zvaničnik nije poštovao institucije i Ustav BiH. Džaferovć i Komšić su to rekli na zajedničkoj konferenciji u Predsedništvu BiH, gde su u tom trenutku razgovarali Lavrov i srpski član Predsedništva i predsedavajući Predsedništva BiH Milorad Dodik. Rekli su da su nameravali da odu na sastanak sa ruskim ministrom i da mu kažu sve što imaju, ali su se, ipak, odlučili za zajedničku konferenciju za novinare, jer to, smatraju, ima veću težinu, preneo je Tanjug. Kao primere nepoštovanja institucija BiH, naveli su to što tokom sinoćnjeg susreta Lavrova sa Dodikom u Istočnom Sarajevu nije bilo simbola BiH, ali i nekih izjava Lavrova, posebno ona kojom pozdravlja Rezoluciju Narodne skupštine Republike Srpske o vojnoj neutralnosti u slučaju da BiH pristupi nekoj od asocijacija, u ovom slučaju NATO. Komšić je ocenio da je Lavrov, kao iskusni diplomata, čiji potezi su unapred isplanirani, šalju određenu poruku.\n14.12.2020 u 18:52\nSARAJEVO - Ministar spoljnih poslova Rusije Sergej Lavrov rekao je večeras u Istočnom Sarajevu da Rusku Federaciju i Republiku Srpsku vežu bliske i dobre veze i da se Rusija zalaže za saradnju sa narodima u BiH. Lavrov je na zajedničkoj konferenciji za novinare sa srpskim članom i predsedavajućim Predsedništva BiH Miloradom Dodikom, rekao da Rusija podržava principe Dejtonskog sporazuma i poziva sve da poštuju ovaj sporazum. On je posle sastanka sa Dodikom jasno poručio da svaki pokušaj rušenja Dejtonskog sporazuma može izazvati najozbiljnije rizike i posledice. ''Osnovni principi zahtevaju da svi problemi u BiH budu rešeni unutrašnjim političkim dijalogom, bez stranog mešanja'', istakao je šef ruske diplomatije.


Vučić: Mnogi osumnjičeni za sporne privatizacije procesuirani, ali biće ih još : Nadlanu.com\nVučić: Mnogi osumnjičeni za sporne privatizacije procesuirani, ali biće ih još\nObjavljeno 15. jul 2013. / 11:22:44\nVučić je najavio da će do kraja godine biti rešeni svi sporni predmeti na koje je ukazala i EU.\n"Tek nam predstoje sudski postupci, ali ja mislim da i ovo dovoljno govori o razmerama problema sa kojima smo se suočili. Do kraja godine će svi predmeti biti završeni, a ja se bojim da će cifra na kraju biti znatno uvećana", rekao je Vučić prilikom predstavljanja Akcionog plana za borbu protiv korupcije.\nPrvi potpredsednik vlade je rekao da je Srbija sprovela sistemsku borbu protiv korupcije koja je neslektivna i da to sada svi jasno vide.\nVučić je istakao da je ponosan što Strategija za borbu protiv korupcije nije ostala samo slovo na papiru i što se nije čekalo mesecima i godinama na donošenje Akcionog plana.\n"Borba protiv korupcije je najveći test za vladu, najveći problem. Zemlja u kojoj postoji nulta tolerancija protiv korupcije je ideal, ali i cilj, to je nešto čemu težimo", kazao je Vučić.\nMinistar pravde Nikola Selaković kazao je da je akcioni plan realan i da je napravljen tako da svako poglavlje ima jasne odgovore na pitanja ko, šta, kako i kada treba da radi da bi borba protiv korupcije bila uspešna.\n"To je prvi put da imamo akcioni plan da je predlagač Ministarstvo, a da ne ostavlja prostor za nedomicu kako će doći do nečega", kazao je Selaković.\nMinistar je rekao da je na planu radilo 150 organizacija i institucija. Akcionim planom se detaljno razraduje borba protiv korupcije u oblasti politike, javnih finansija, privatizacije, pravosuđa, policije, prostronog planiranja i izgradnje, obrazovanja, sporta, zdravstva i medija.\nAkcioni plan je sadrži definisane ciljeve, mere koje treba preduzeti, rokove, kao i potrebna sredstva za sprovođenje.\nTako je, na primer, predviđeno da se izmeni zakon o finansiranju stranka u roku od šest meseci, kao i zakon o Državnoj revizorskoj instituciji kako bi se revizijom obuhvatile i političke stranke.\nPlanira se izmena Zakona o Agenciji za borbu protiv korupcije u roku od godinu dana kako bi se regulisalo poslovanje u sukobu interesa i\nkako bi se proširio krug onih koji su dužni da dostavljaju izveštaje o imovini.\nSrbija je prema indeksu korupcije organizacije Transparensi internešenal rangirana na 80. mestu od ukupno 176 država i ima 39 od mogućih 100 poena.


Vesti online / Vesti / Svet / Koliko bombi, toliko izbeglica\nIzbeglička kriza je signal da se kontinent, odnosno Evropska unija, kreće ka propasti samo zbog sopstvenih laži u kojima se davi i umire. Razlog leži u tome što glavnim evropskim snagama i njihovim političarima ne odgovara da priznaju da su sami krivi i da preuzmu odgovornost.\nSirijci zaustavljeni kod Horgoša: Mađari rešili - dalje neće moći\nOvo je u intervju za skopski list "Dnevnik" rekao Valerij Najdenov, poznati bugarski novinar i analitičar.\nPo njegovoj oceni, Evropa sama sebe laže misleći da ako zatvori vrata izbeglicama i one ostanu u zemljama tranzita (u Bugarskoj, Makedoniji, Grčkoj, Srbiji, koje bi prema EU trebalo da izgrade centre za njihovo zbrinjavanje) oni nikada neće moći ni da privire željenim destinacijama - Nemačkoj, Francuskoj, Velikoj Britaniji...\nBugarin upozorava na drugu, još strašniju posledicu ostanka ljudi iz Sirije i Bliskog istoka na evropskom tlu. Kaže, kada bi Evropa čak i priznala svoju grešku i okončala rat, uništene teritorije bi tek trebalo da se grade, što znači da izbeglice preko noći ne bi mogle da se vrate u svoje domove.\n- Evropa umire jer sama sebe zavarava ako misli da će se problem rešiti zatvaranjem vrata za izbeglice. Ne, sada bi svaka od zemalja koje su proizvele rat na Bliskom istoku i ratovale pod kapom NATO-a trebalo da primi onoliko izbeglica koliko je bacila bombi u kriznim regionima. Problem će se rešiti kada Britanija, Francuska i sve evropske velesile prestanu da se kriju iza sopstvenih laži i kada zadrže izbeglice u odnosu na oružje koje je svaka od njih potrošila u Siriji - kaže Najdenov i dodaje da bi prema količini upotrebljenih bombi - SAD trebalo da prime 60 odsto izbeglica, a ostatak da ode u Britaniju i Francusku.\n- Ovi ljudi sa sobom nose fundamentalistički islam. I da nisu teroristi oni koji su ušli u Evropu, ipak su samo prvo pokoljenje. Možda dolaze da se spasu od zla. Međutim, njihova deca i unuci nikada ubuduće neće biti ravnopravni sa Evropljanima i pri svakom nezadovoljstvu ili socijalnoj nepravdi manifestovaće radikalne korake. Svedoci smo da su uhapšeni džihadisti na evropskom tlu zapravo deca i unuci ljudi koji su u okolini važili za mirne i neradikalne - kaže Najdenov.\nBugarski novinar i analitičar je siguran da se kraj krize neće videti u narednih deset godina.\n- Ne samo za izbegličku krizu, EU laže i ne priznaje da je sama kriva i za ekonomsku krizu i za krizu evra. Evropske elite koje su najodgovornije za sve ovo što se dešava, poput Francuske i Velike Britanije, stvorile su uže na kojem će se na kraju obesiti ceo evropski kontinent. Samo radikalni koraci i prvo okončanje rata u Siriji, a potom zbrinjavanje ljudi, mogu značiti nekakav pozitivni signal, veli Najdenov.\n* U "Priručniku za izbeglice" piše: "Izbegavajte Bugarsku", a evo i zašto\n* "Migrantska kriza problem za EU, ne za Rusiju"\nSVET "SAD i NATO krivi za izbegličku krizu"\nSVET "Zapad više voli gejeve od izbeglica"\nSVET Slovaci prate svakog muslimana u zemlji\nTENIS Svet bruji o Novakovom strastvenom govoru!


UBILO GA DRVO KOJE JE ODSEKAO! Detalji tragedije kod Valjeva: Na sličan način stradao i njegov otac pre nekoliko godina - mediji.net\nMuškarac star 55 godina iz sela Brezovice kod Valjeva, nastradao je oko 17 časova kada je na njega prilikom seče šume na obroncima planine Povlen, palo drvo i na mestu ga usmrtilo.\nSeljani su posumnjali da se u šumama ove planine dogodilo ono najgore, kada su kroz Brezovice velikom brzinom pod rotacijom prošli automobili hitne pomoći i policije.\nUbrzo, Brezovicom je prostrujala vest da je neko nastradao, a potom i da je u pitanju seljanin koji se ranije traktorom s prikolicom uputio u šumu, radi seče stabala.\n- Koliko smo čuli,...\ndrvoPreko 200 vesti\nvaljevoPreko 800 vesti\nSaobraćajna policija podnela je prekršajnu prijavu protiv starijeg vozača koji je vozio u suprotnom smeru na autoputu Beograd - Niš kod mesta Ralja, saopšteno je danas iz MUP-a. Kako se navodi u saopštenju, vozač (67) je sinoć krenuo u suprotnom smeru jer se na petlji Kolari pogrešno uključio na...\nPripadnici Ministarstva unutrašnjih poslova, Uprave saobraćajne policije, oko ponoći zaustavili su presretačem na auto-putu Niš-Beograd, kod mesta Ralja, 67-godišnjeg vozača automobila opel astra koji se kretao kolovoznom trakom za vozila iz suprotnog smera.Kada ...


Tanjug 25. januara 2021. 19:11\nVAŠINGTON – Ambasador Srbije u SAD Marko Đurić sastao se u Vašingtonu sa Stjuartom Džonsom, predsednikom regionalnih i korporativnih poslova u američkoj kompaniji „Behtel“, zaduženim za praćenje realizacije izgradnje Moravskog koridora u Srbiji, saobraćajnice koja će povezivati i dva evropska koridora – 10 i 11.\nĐurić i Džons izrazili su zadovoljstvo aktuelnom dinamikom radova na Moravskom koridoru, koji će povezati zapadnu i istočnu Srbiju, odnosno sve veće gradove centralne Srbije između Pojata i Čačka – Kruševac, Kraljevo, Trstenik, Vrnjačku Banju, saopšteno je iz ambasade Srbije.\nDžons je Đuriću preneo zahvalnost rukovodstva „Behtela“ na dosadašnjoj odličnoj saradnji sa Ministarstvom građevinarstva, saobraćaja i infrastrukture i drugim nadležnim institucijama u Srbiji.\nRazmotrena je i mogućnost učešća „Behtela“ u izgradnji „autoputa mira“ između Niša i Prištine.\nAmbasador Đurić je ocenio da projekti poput Moravskog koridora šalju jasan signal investitorima da je Srbija sigurna destinacija za poslovanje i realizaciju projekata.\nKako je istakao, tome u prilog govori i otvaranje regionalne kancelarije Međunarodne razvojne finansijske korporacije (DFC) u Beogradu, koje predstavlja značajan podsticaj ne samo za Srbiju, njene građane i njen dalji privredni rast, već i za celokupnu ekonomiju regiona.\nAmerička kompanija „Behtel“ jedan je od svetskih lidera u oblasti inženjeringa, građevinarstva i upravljanja projektima.\nUgovor o izgradnji Moravskog koridora, odnosno auto-puta E-761, deonice Pojate-Preljina, zaključen je 5. decembra 2019. godine između Vlade Republike Srbije i Konzorcijuma „Behtel – Enka“ u prisustvu predsednika Srbije Aleksandra Vučića.\nPredviđeno je da Moravski koridor bude dugačak 112 kilometara i da, kao prvi digitalni autoput u Srbiji, poveže područje na kojem živi oko 500.000 ljudi.


Vodoinstalater Novi Beograd - vodoinstalateri za hitne intervencije 0-24h, preporuka, povoljno, cena\nVodoinstalater - vodoinstalaterske usluge Novi Beograd\nU suštini je najvažnije za svakoga, ko ima potrebu za vodoinstalaterskim uslugama da zna i da mnogobrojni servisi, koji na području Novog Beograda postoje, nude mogućnost angažovanja svojih majstora i po završetku radnog vremena, ali i u toku noći. Upravo zahvaljujući tome svaki zainteresovani klijent nema nikakvog razloga za zabrinutost, jer apsolutno svaki problem koji je vezan kako za rad vodovodnog, tako i kanalizacionog sistema u njegovom stanu ili u celoj stambenoj zgradi, može biti vrlo lako i brzo rešen.\nČim se pojavi neki problem u funkcionisanju bila vodovodnog sistema u jednom stanu ili celoj zgradi, odnosno industrijskom postrojenju, bolnici ili u bilo kom drugom objektu, ali i ako postoji poteškoća u radu kanalizacionog sistema, odabrani vodoinstalater - vodoinstalaterske usluge Novi Beograd će nakon dobijenog poziva od strane vlasnika prostora da izađe na teren, kako bi ustanovio šta je posredi. Kada bude utvrdio razlog nastanka problema u funkcionisanju tih sistema, on će znati i koja je usluga neophodno da bude izvršena, pa će na osnovu toga i da izvrši procenu, odnosno da pripremi ponudu, kako bi klijent bio upoznat i sa rokom za završetak radova i sa cenom.\nPodrazumeva se da svaki servis na izvršene radove daje propisane garancije, a svakako će detalje o tome klijent imati na raspolaganju odmah nakon što stručnjak izvrši procenu.\nNapominjemo da vodoinstalateri mogu izvršiti adaptaciju kupatila u bilo kom objektu, kada će na osnovu dogovora sa vlasnikom prostora definisati šta je sve potrebno u njemu izmeniti. Tom prilikom će se usaglasiti i oko toga da li će klijent pribaviti repromaterijal i sanitarije, kao i baterije, te sve ostalo što je potrebno zameniti ili će to učiniti na njegov zahtev majstor, koji će biti zadužen za adaptaciju konkretnog prostora. Svakako će vodoinstalater - vodoinstalaterske usluge Novi Beograd obuhvatiti sve što klijent zahteva, a podrazumeva se da će u najkraćem mogućem roku radovi biti završeni, sa čime će naravno vlasnik prostora detaljno da bude upoznat.\nOsim popravke i zamene kako bojlera, tako isto i ventila, odnosno lavaboa, ovi majstori mogu da promene i pisoare, zatim bidee i tuš kabine, ali i kade, te se podrazumeva da će po zahtevu klijenata i da ozidaju kade, ali i da izvrše sve neophodne popravake kako u kupatilima, tako isto i u kuhinjama.\nPonudom ovih servisa je obuhvaćena i usluga odgušenja kanalizacionih sistema, a po potrebi se vrši i snimanje kanalizacionih cevi različitog promera mikro kamerama. A u zavisnosti od stepena zagušenja, biće odlučeno da li će majstori koristiti vozila pod pritiskom za odgušenje kanalizacije ili će se ipak odlučiti za primenu ručne sajle.\nVODOINSTALATER NOVI BEOGRAD PREPORUKA\nKada se rade poslovi vezano za vodu, svako želi da to bude odrađeno najbolje moguće, stručno, profesionalno, uz korišćenje savremene opreme i alata. Međutim, akcenat se ipak stavlja na iskustvo majstora, njihovu posvećenost poslu, entuzijazam... U obzir se uzima i odnos - kvalitet urađenog - cena. Zbog svega navedenog, vaša dobra odluka je da izaberete naše majstore, jer oni iza sebe imaju dugi niz zadovoljnih korisnika usluga koji svoje iskrene preporuke šire dalje. Reklama je uvek poželjna, ali ipak smo sigurni da ste prezasićeni lecima koje nalazite u sandučićima, oglasima u novinama i slično. Preporuka je ono što izdvaja dobrog majstora od onog čiji je rad lošijeg kvaliteta. Pozovite naše ekipe i uverite se i sami u vrhunski kvalitet usluge, povoljne cene bez naplaćivanja dolaska na adresu, ali i u ljubaznost osoblja, koje svaki posao tretira jednako važnim, nezavisno od njegovog obima. Najvažnije je što ćete dugo vremena biti mirni u vezi kvara koji se dogodio, jer se posao tako obavlja da zadovolji najviše standarde.


ARHIVA - Logo američkih Federalnih rezervi u sjedištu u Vašingtonu\nFederalne rezerve (američka Centralna banka) podigle su u srijedu osnovnu kamatnu stopu, u pokušaju da zauzdaju najgoru inflaciju od 1970-tih godina, i najavile još do sedam povećanja ove godine.\nKljučna kamatna stopa povećana je za četvrt procenta. Bila je blizu nule od recesije, izazvane pandemijom koronavirusa prije dvije godine, a njeno povećanje je početak napora da se suzbije visoka inflacija koja je uslijedila poslije ekonomskog oporavka. Povećanje kamatne stope na kraju će rezultirati skupljim kreditima za mnoge potrošače i biznise, ocjenjuje agencija AP.\nZvaničnici centralne banke očekuju da će inflacija i dalje biti povišena, a da će na kraju ove godine iznositi 4,3 procenta, pokazuju nove tromjesečne procjene objavljene u srijedu. To je daleko iznad zacrtanog godišnjeg cilja od 2 procenta. Zvaničnici sad predviđaju mnogo sporiji ekonomski rast ove godine, 2,8 odsto, što je pad u odnosu na procjenu iz decembra od 4 procenta.\nU saopštenju Federalnih rezervi, nakon sastanka, navodi se da će ruska invazija na Ukrajinu i sankcije Zapada "vjerovatno stvoriti dodatni pritisak na inflaciju i opteretiti ekonomsku aktivnost".\nCentralna banka je držala kamatne stope na izuzetno niskom nivou da bi podstakla rast i zapošljavanje tokom recesije i kasnijeg oporavka. U decembru se očekivalo da će kamatne stope biti povećane tri puta ove godine. Međutim, sad se procjenjuje da će sedam planiranih povećanja dovesti do rasta kratkoročne stope na 1,75 do 2 odsto do kraja 2022. godine. Na budućim sastancima, mogla bi da bude povećana za pola procenta.\nZvaničnici su u srijedu takođe najavili četiri dodatna povećanja 2023. godine, što bi osnovnu kamatnu stopu podiglo na 2,8 odsto - što je najviši nivo od marta 2008. godine. Kao rezultat toga, vjerovatno će poskupiti krediti za hipoteke i automobile.\nŠef Federalnih rezervi Džerom Pauel nada se da će se povećanjem kamatne stope postići težak i uži cilj - da se skupljim troškovima zaduživanja uspori rast i suzbije visoka inflacija, ali ne toliko da se ponovo izazove recesija.\nMeđutim, pojedini ekonomisti brinu da bi zbog već visoke inflacije - koja je dostigla 7,9 odsto u februaru - i rasta cijena goriva poslije ruske invazije na Ukrajinu, Federalne rezerve morale da još više povećaju kamatnu stopu nego što to sada očekuju i da bi to moglo da dovede do recesije.\nMeđutim, postojan ekonomski rast ipak nudi određenu zaštitu od visokih kamatnih stopa i skupljeg benzina. Potrošnja je i dalje dobra, a poslodavci nastavljaju sa ubrzanim zapošljavanjem.


Soroš priznao poraz u borbi protiv Rusije - Sputnjik Srbija\n11:35 24.01.2018 Preuzmite kraći link\nSada Soroš predviđa kraj Evropske unije.\n„Evropska unija je organizacija koja se nalazi na ivici raspada“, rekao je Soroš u intervjuu za „Fajnenšel tajms“. Tajkun je istovremeno nazvao Rusiju preporođenom silom zasnovanom na nacionalizmu.\n„Investitor“ i „finansijer“ navodi i da ruski predsednik Vladimir Putin stalno napada njegov fond. Soroš u intervjuu ističe da ga plaši jačanje Rusije na svetskoj sceni. Američki oligarh razmatra činjenicu da se danas sve više u međunarodnim medijima govori o Rusiji, što Rusiji i daje šansu da konsoliduje društvo na osnovu oživljavanja nacionalnog identiteta.\nNovo viđenje Rusije, koju predstavlja finansijer, slaže se sa američkim konceptom nacionalne bezbednosti, prema kojem su Rusija i Kina označene kao glavni rivali Sjedinjenih Američkih Država.\nSoros: EU is on verge of collapse while Russia is becoming 'resurgent nationalist power' https://t.co/ekD0Dl7s3i\nPrema novom dokumentu Bele kuće, Moskva i Peking osporavaju hegemoniju Vašingtona. Soroš naglašava istu stvar, stavljajući akcenat na pretnju koju obnovljena Rusija predstavlja za Evropsku uniju.\nNa taj način su Soroš i američke vlasti ujedinjeni u činjenici da Rusija narušava svetski poredak, poništava svoju „smrt“ i postepeno vraća svoj raniji status velike sile.\nSoroš se žali da je propušteno vreme za konačno rešavanje ruskog pitanja i da neće doći do kolapsa ruske ekonomije. On nije sam u proceni budućnosti Rusije. Ranije su analitičari „Goldman Saksa“ neočekivano objavili optimističnu prognozu ekonomskog rasta zemlje, kao i da je on prevazišao uzdržane prognoze ruskih vlasti.


Back TURIZAM TURISTIČKE ORGANIZACIJE PROMOCIJA TURISTIČKE PONUDE OPŠTINE ŽABALJ U LJUBLJANI\nutorak, 05 februar 2019 08:30\nU Ljubljani je protekle nedelje održano više događaja na kojima je promovisana turistička ponuda opštine Žabalj. Naime, uoči Sajma turizma, 28. januara, u prostorijama Parohijskog doma Srpske pravoslavne crkve održano je ‘’Vojvođansko veče’’ u organizaciji Turističke organizacije Vojvodine, gde je predstavljena ponuda opštine Žabalj sa akcentom na golf i tematsku rutu Put sira i meda, uz degustaciju tipičnih proizvoda iz opštine.\nPrvog dana sajma, 29. januara, predstavnici Puta učestvovali su na Bee forumu u organizaciji mesne opštine Ljubljana, gde su imali prilike da se bolje upoznaju sa api turizmom, kao i da čuju zanimljiva iskustva pružaoca usluga, koja se tiče same organizacije i vođenja posla. Slovenija ima 10.000 registrovanih pčelara, a njih 40-ak se bavi api turizmom pružajući različite turističke usluge u svojim domaćinstvima.\nU okviru foruma održani su kratki sastanci sa predstavnicima opštine Ljubljana i Klubom profesionalnih turističkih vodiča, sa kojima je dogovoren promotivni događaj Golfom kroz region, koji se planira za maj mesec.\nInače na ovogodišnjem jubilarnom, 30. po redu sajmu Natour Alpe Adria, koji je odžan od 29. januara do 2. februara 2019, na štandu Turističke organizacije Vojvodine prva dva dana tradicionalno je predstavljena ponuda opštine Žabalj, kada su svi posetioci sajma mogli da probaju proizvode PG Radišić i PG Radanov.


Beta 16. aprila 2019. 15:45\nTužilaštvo u Hagu ponovo se danas usprotivilo da Srbiji bude ustupljeno sudjenje zvaničnicima Srpske radikalne stranke (SRS) Petru Jojiću i Vjerici Radeti, optuženim za nepoštovanje haškog suda.\nUstupanje sudjenja srpskom pravosudju, stoga, ne može biti u interesu pravde, tvrdi Elis, uz sugestiju da sudjenja u Srbiji, pod tim okolnostima, verovatno ne bi ni bilo.\nHaški sud je prvostepeno odlučio da Srbiji ustupi to sudjenje, ali je apelaciono veće, iako je u suštini potvrdilo da je ta odluka ispravna, naložilo da se dodatno razmotri aspekt bezbednosti svedoka.\nIstog svedoka je Vjerica Radeta, pošto je pristao da saradjuje, više puta „podvrgavala pritisku“ da napusti svoj tadašnji posao i prihvati da ga, umesto toga, redovno plaća SRS.\nHaški tribunal je Jojića i Radetu u oktobru 2012. optužio da su uticali na svedoke u haškom procecu protiv njihovog partijskog vodje Vojislava Šešelja, tako što su ih pretnjama, ucenama i mitom nagovarali da promene iskaze ili da ne svedoče.\nS proleća 2016. godine Veće za ratne zločine Višeg suda u Beogradu odlučio je, medjutim, da nema zakonskih osnova za hapšenje i izručenje radikala, zato što nacionalni zakon o saradnji sa Haškim tribunalom predvidja obavezu izručenja samo optuženih za ratne zločine, a ne i nepoštovanje suda.


Selaković: Nije EU samo Kosovo i Prajd – Nadlanu.com\nSelaković: Nije EU samo Kosovo i Prajd\nObjavljeno 18. okt 2013. / 11:06:25\nMinistar pravde Nikola Selaković izjavio za B92 da put Srbije na putu ka EU ne treba posmatrati kroz oduzimanje nečega što se daje Kosovu i Paradu ponosa.\nUpitan da prokomentariše pohvale Evrospke komisije po pitanju reformi koje se sprovode iz oblasti pravosuđa, ali i konstatacije da će prava iskušenja nastupiti kada bude trebalo da se one i primene, Selaković je u “Kažiprstu” B92 kazao da se u tim reformama ide korak po korak.\nUsvojena je strategija i akcioni plan, u jednom kratkom periodu, koji su realni i odlični, a ono što zaista sada jeste važan posao jeste primeniti sve to, kaže on i dodaje da je Srbija počela da sve to da primenjuje jer je već formiran jedan dobar operativni organ zadužen za sprovođenje akcionog plana.\nKomentarišući da EK ipak vidi kao realnu opasnost od uplitanja politike i političkog prtiskanja pravosuđa, Selaković kaže da EK kaže, odmah na početku, da postojeći ustavni okvir ostavlja prostor za upliv za politički uticaj prilikom izbora nosilaca pravosudnih funkcija.\nPošto je u studio “Kažiprsta” došao pravo sa sednice Vlade, on kaže da je na toj sednici, između ostalog, donesena odluka da se svi medijski sporovi rešavaju pred jednim sudom,kao i da je to rezultat niza sastanaka za medijskim uposlenicima.\n“Dakle, Ustav i ustavna rešenja su ono što u EK najviše kritikuju. Tako da je za nas, u narednom periodu, a nismo prva zemlja koja se našla u takvoj situaciji, da u periodu koji je pred nama vidimo kako da to uskladimo sa onim što EU od nas traži”, istakao je ministar pravde.\nTo, kako kaže, ne isključuje ni promenu Ustava i dodaje da su sve zemlje koje su pregovarale o ulasku u EU kao i one koje su ušle u EU, našle pred tim pitanjem. Na pitanje hoće li to biti za vreme mandata ove vlade, on kaže da to niko ne može da kaže jer ceo taj proces zavisi od brojnih uslova.\nGovoreći o pohvalama borbe protiv korupcije ali i kritikama da nedostaju presude u brojnim slučajevima pokrenutim pred sudovima, Selaković napominje da presude ne mogu ni da se dobiju za mesec dana ili dva. Kada pogledate koliko sudski procesi traju, onda vam je sve jasno, kaže on i dodaje da veruje da će sudovi efikasnije raditi, kao i da oni rade po zakonu. “Oni su nezavinsi i samostalni i očekujem da će biti na nivou zadatka”, naveo je Selaković.\nOsvrćući se na zamerke EK o tome da se u medijima sprovodi orkestrirana kampanja protv opozicije u kojoj se najavljuju hapšenja i detalji i istrage, kao i da te informacije “cure” iz tužilaštva, ministar pravde kaže da na tu sitaciju gleda tako da stanje u organima koji sprovode istrage nije sjajno, ali i napominje da se takođe može reći da se u medijima ne piše uvek blagonaklono ni o vladajućoj stranci i njenom lideru, koji je čak nazvan i diktatorom i autokratom.\nIpak, kako objašnjava, i to postoji u svim državama EU, da cure informacije i da se u medijima one objavljuju, ali je razlika u tome što su u tim zemljma mediji jasno definisani i podeljeni na one ozbiljne i na tabloide.\nKada je reč o zamerkama EK zbog neodržavanja gej parade u Beogradu, treću godinu za redom, Selaković kaže da se u medijima ne navodi šta je EK pozitivno ocenila po pitanju zaštite i unapređenja prava LGBT osoba. S druge strane, zapitao je Selaković, šta je to politička podrška. “Jedan političar može da kaže da je za održavanje Parade, a onda imate 85 naroda koji izađe i kaže mi smo protiv toga”, kaže on.\n“Kada se nađete na terenu i kada imate pitanje zaštite dva prava, uvek se zapitate koje je pravo ’teže’. Ako s jdne strane imate bezbednost ljudi i imovine, ili ajte da ostavimo imovinu po strani i da imate bezbednost ljudi, dok s druge strane imate slobodu okupljanja, onda morate da vidite šta je to ugroženo”, kazao je on i dodao da je i pravo zaštite života i tela isto tako zagarantovano Ustavom kao i zaštita manjinskih grupacija.\nNa pitanje hoće li se nešto promeniti do sledeće godine, on kaže da je uveren da hoće i da na tom planu treba mnogo da se radi.\n“Ono što bih želeo da kažem jeste da u toj oblasti tražimo savezništvo svih koji se bave javnim njenjem, pa i medija. Nemojte da ispadnete da je EU u Srbiji prepoznata kada treba nešto da se oduzima od nadležnosti vezanih za Kosovo i da se obezbedi Parada ponosa, a da ne postoji nizašta drugo. Ja to kažem i našim partnerima s kojima razgovaram, a oni uglavnom na to oćute”, istakao je Selaković.\nSNS postigao više od Miloševića\nSelaković jerekaoi da će lider Srpske napredne stranke Aleksandar Vučić u ponedeljak na obeležavanju petogodišnjice stranke u Beogradskoj areni, predstaviti novi akcioni, programski plan zadataka i pozvao građane da tog dana dođu u Arenu.\nPrema njegovim rečima, popularnost koju SNS ima mnogo više obavezuje nego što opušta, jer je to popularnost u vreme kada se preduzimaju najnepopularniji potezi u poslednjih 20 godina sa ciljem da problemi rešavaju.\nUpitan da li ima problema u SNS i da li je moguće kritikovati unutar stranke, Selaković je rekao da to jeste moguće i da je kao član rukovodstva, često bio prisutan kada neko uputi neku kritiku. On je podvukao da sve primedbe i kritike treba rešavati “unutar svoje kuće”, ali i da pojedina dešavanja poslednjih sedmica građani treba da posmatraju kao “dobro organizovan, orkestriran sistem”.\n“Pogledajte šta je prisutno poslednjih dana, prvo u medijima imate prozivanje da je neko diktator, pa onda ide poređenje Putin-Hodorovski, pa nakon toga imate ustavnu žalbu koja se donosi u roku od dva meseca, pa izliv lojalnosti DS prema Miroslavu Miškoviću i na kraju reakcije pojedinaca koji su deo SNS, građani treba to da posmatraju kao dobro organizovan orkestriran sistem“, rekao je Selaković.\nOn je podvukao da to neće zaustaviti SNS, koja, kako je rekao, beleži uspeh koji u poslednjih 20 godina niko na političkoj sceni Srbije nije zabeležio, čak ni ako se pogledaju popularnost SPS i Slobodana Miloševića tokom 90-ih godina.\nSelaković je istakao da je ponosan što je član SNS i njenog rukovodstva i najavio da će obeležavanju petogodišnjice rada stranke prisustvovati mnogi međunarodni prijatelji SNS, među kojima su bivši šef italijanske diplomatije i nekadašnji potpredsednik Evropske komisije Franko Fratini, šef parlamentarne grupe Evropske narodne partije iz EP, zamenik premijera Mardjarske Viktora Orbana, ministar poljopriverede Austrije, predstavnici nemačke CDU…\n“Svi oni dolaze da podrže onoga i one koji slede onoga, koji je u Srbiji u žutoj štampi prepoznat kao diktator i vlastodržac”, rekao je Selaković.\nGugl: Za 90 dana, profit 3 milijarde dolara


Falsifikovani novac sve kvalitetniji – SodaLIVE.ba | Lukavački info portal\nFalsifikovani novac sve kvalitetniji\nKoličina krivotvorenog novca u BiH povećana je u posljednjih pet godina, a falsifikatori postaju sve vještiji, kažu u Centralnoj banci BiH.\n“Falsifikatori u BiH još ne primjenjuju najsofisticiranije metode krivotvorenja novca, ali se sve više usavršavaju”, kaže Đorđe Racković, rukovodilac za platne sisteme u Centralnoj banci BiH. Ističe da falsifikatori najviše “napadaju” novčanicu od 20 KM i od ukupno krivotvorenog novca na ovu novčanicu otpada 56,6 posto, a potom novčanicu od 50 KM s procentom od 23,9.\nKod stranih valuta najviše je falsifikovana novčanica od 100 eura i na nju otpada oko 93 posto svih falsifikovanih novčanica. Na ovaj procenat najviše je uticala nedavna velika zapljena falsifikovanih novčanica eura iz Bugarske koju su kriminalci pokušali ubaciti u platni promet BiH. Osim novčanica, na meti falsifikatora su kovanice, pa su tako zabilježeni pokušaji falsifikovanja kovanica od pet KM.\nU Centralnoj banci smatraju da je potrebno angažovanje na više nivoa da bi sigurnost u platnom prometu bila poboljšana. Prije svega, neophodna je edukacija šalterskih službenika u bankama i trezorima, a na čemu u ovoj instituciji rade, kvalitetno informisanje građana, ali i edukacija o prednosti korištenja kartičnog poslovanja i e-bankinga.\nIako u BiH ima 1.335 bankomata i 16.259 POS aparata (uređaja na prodajnom mjestu putem kojih se čitanjem kartice obavlja transakcija), upitno je da li je ovaj broj dovoljan, a problem predstavljaju i trgovačke radnje od kojih neke nemaju sluha za bezgotovinsko plaćanje, pa ne prihvataju kartice kao sredstvo plaćanja.\nKemal Kozarić, guverner CB BiH, kaže da je kod nas trenutno u opticaju oko 2,4 milijarde maraka gotovog novca, što nas svrstava u jednu od zemlja s najviše gotovine u opticaju. To nije dobro, jer povlači sa sobom bezbjednosne prijetnje ne samo zbog porasta broja falsifikovanih novčanica, nego i zbog rizičnog transporta novca koji se u BiH svakodnevno vozi u svim smjerovima. Stoga je, kaže, interes CB BiH da afirmiše bezgotovinsko plaćanje, iako i ono sa sobom nosi bezbjednosne rizike, poput krivotvorenja, skeniranja kartica i krađe PIN-ova. U to se uvjerio i sam Kozarić, kojem je, na službenom putu u Madridu ukraden PIN na bankovnoj kartici, ali brzom reakcijom i poništenjem kartice izbjegnuti su problemi.\nGuverner Centralne banke BiH Kemal Kozarić najavio je da će iduće godine u opticaj biti uvedene novčanice KM nivoa kvaliteta eura, konstatujući kako će to popraviti kvalitet sadašnjih novčanica u opticaju. “Svaka nova emisija novčanica ima nove elemente zaštite, a od iduće godine postojeće novčanice zamijenićemo onima s kvalitetom zaštite koja postoji za euro”, kaže Kozarić, dodajući da je čak 30 posto novčanica koje Centralna banka BiH prima od komercijalnih banaka nepodesno za opticaj.


Doboj: Volonterki nudio unapređenje u zamjenu za seks – mojKontakt portal – Radio Televizija Kontakt\nDoboj: Volonterki nudio unapređenje u zamjenu za seks\nDirektor Doma učenika u Doboju Davor Vidaković optužen je da je zloupotrebom položaja zlostavljao volonterku u ovoj ustanovi, a sudski proces protiv njega trebalo bi da počne danas u dobojskom Osnovnom sudu, saznaje “Glas Srpske”.\nU dobojskom Okružnom tužilaštvu, navodeći njegove inicijale, potvrdili su da su protiv Vidakovića podigli optužnicu koja ga tereti za obljubu zloupotrebom položaja.\n– Optužnica V. D. tereti da je 25. oktobra u Doboju zloupotrebom svog položaja naveo na polnu radnju oštećenu, koja se prema njemu nalazila u odnosu podređenosti. S obzirom na to da je u ovom slučaju u toku krivični postupak pred nadležnim sudom, više informacija za sada ne možemo dati – rekli su u dobojskom tužilaštvu.\nDodali su da je pomenutu optužnicu potvrdio sudija za prethodno saslušanje Osnovnog suda u Doboju.\nPrema nezvaničnim informacijama, optuženi Vidaković je volonterki u Domu učenika nudio unapređenje u zamjenu da s njim ima seksualni odnos. Izvor blizak istrazi kazao je da je žrtva odbila bilo kakvu vezu sa šefom, ali je on stalno insistirao na tome.\n– Ona se na njegove zahtjeve odupirala i govorila: “Nemojte!”. Da bi je privolio da prihvati njegov zahtjev, nudio joj je unapređenje na mjesto zamjenika direktora đačkog doma iako ova žena nije bila ni uposlenik pomenute ustanove – rekao je ovaj izvor.\nDodao je da je žrtva, nakon što je osumnjičeni nije puštao na miru, sve ispričala poznanicima i policiji.\nVidaković je ranije negirao sve optužbe, a nije htio da ih komentariše. Nezvanično saznajemo da on i dalje radi u Domu učenika.\nCrveni meteoalarm od Prijedora do Bijeljine!


STRAŠNO SAZNANJE KOJE MENJA SVE: GMO pšenica ipak postoji i niko ne zna gde se distribuira OVO JE KRUNSKI DOKAZ | WebTribune\nHome ŽIVOT STRAŠNO SAZNANJE KOJE MENJA SVE: GMO pšenica ipak postoji i niko ne zna gde se distribuira OVO JE KRUNSKI DOKAZ\nPosted date: јун 19, 2018 In: ŽIVOT\nIlegalna Monsanto GMO pšenica otkrivena na “izolovanoj lokaciji“ u Kanadi, otkriva Government of Canada.\nKanadske vlasti su priznale da je u divljini, nadomak starih Monsantovih oblasti za testiranje, pronađeno parče neodobrene, genetski modifikovane pšenice, ali se nadaju da ovo nesrećno otkriće neće otežati izvoz.\nOvaj usev, nepoznatog porekla, prvi put je otkriven na pristupnom putu u Alberti prošle godine, nakon što je preživeo prskanje tog područja herbicidom, rekla je u četvrtak Kanadska agencija za inspekciju hrane (CFIA).\nNakon temeljnih ispitivanja na uzorcima, čuvar je zaključio da je ovaj usev “genetski modifikovan i tolerantan na herbicide,“ i da nikada nije odobren za komercijalnu upotrebu ili proizvodnju unutar Kanade. Agencija je zatim suzila izbor na to da je proizvođač useva Monsanto, agrohemijski i biotehnološki gigant.\n“CFIA je potvrdila da se uzorak pšenice iz Alberte poklapa sa Monsantovom linijom GM pešnice (MON71200), koja je korišćena na nekoliko ograničenih istraživanja na terenu krajem 1990-ih i početkom 2000-ih godina, kako u Kanadi tako i u SAD,“ rekao je čuvar u svom izveštaju.\nUprkos činjenici da genetski modifikovana pšenica nije dozvoljena za komercijalnu upotrebu bilo gde u svetu, iz bezbednosnih razloga, i SAD i Kanada su ranije sprovodile terenska istraživanja o GMO pšenici, istakao je Dejvid Bejli, direktor odseka za proizvodnju biljaka u CFIA.\nOstaje misterija kako je ova vrsta pšenice dospela u divljinu, na više od 100 km od bilo kog ranije poznatog polja za istraživanje. Takođe je nejasna i veličina kontaminiranog dela. Međutim, vlasti tvrde da nijedna GM pešnica nije ušla u komercijalni sistem zemlje, i nadaju se da ovo otkriće neće nanati štetu izvozu jednom od najvećih svetskih izvoznika pšenice.\n“Vlada će pružiti informacije kako bi našim trgovinskim partnerima omogućila da donsu informisane odluke, zasnovane na nauci, da bi nastavili sa trgovinom kanadske pšenice,“ rekla je Kejtlin Donahju, izvršni direktor tržišnog pristupa u Agriculture and Agri-Food Canada.\nKanada je sa razlogom zabrinuta da bi neki od njihovih kupaca mogli preispitati poslove, u očekivanju dalje istrage. Na primer, još 2016. godine, Japan i Južna Koreja su privremeno suspendovali uvoz neke američke pšenice, nakon otkrića GMO pšenice koju je razvio Monsanto.\nNaglašavajući da ova vrsta pšenice nije pronađena nigde u komercijalnim poljima zemlje, izvan te jedne “izolovane lokacije,“ CFIA je obećala da će nadgledati tu oblast u naredne tri godine. U međuvremenu je ovaj otkriveni GM usev uništen, a Health Canada uverava javnost da “ovaj pronalazak ne predstavlja bezbednosni rizik u hrani.“


Sanacija mosta u Dragolju\nPredsednik opštine Gornji Milanovac Dejan Kovačević i direktor Javnog preduzeća za izgradnju opštine Gornji Milanovac Božidar Vučetić obišli su radove koji se izvode na mostu na reci Kačer u Dragolju. Most je oštećen u poplavama pre tri godine.\n„Javno preduzeće za izgradnju opštine Gornji Milanovac izvodi radove u Mesnoj zajednici Dragolj. U pitanju je sanacija mosta na reci Kačer, koji je oštećen u poplavama u maju 2014. godine. Na zahtev meštana i predsednika Mesne zajednice došli smo da saniramo most i stavimo ga u funkciju. Vrednost izvođenja radova je oko 450.000 dinara. Uradićemo ojačanje nosećeg stuba i čelične konstrukcije, kao i potpuno novo gazište“, rekao je direktor Vučetić.\n„Moj sin i ja spadamo među najveće pčelare u Srbiji, imamo 1500 košnica i jednu od većih oplodnih stanica gde se proizvodi 4000 matica. Zahvaljujem se predsedniku opštine Dejanu Kovačeviću i direktoru Vučetiću što su, čim su pronađena sredstva u budžetu, počeli sa radovima na mostu, koji nama mnogo znači. Ovaj most nam znači život jer imamo veliki broj košnica, ali znači i drugim meštanima koji imaju imanja sa ove strane reke“, istakao je pčelar Marko Mirić, kome ovaj most u velikoj meri olakšava posao.\nJavno preduzeće za izgradnju opštine nastavlja sa aktivnostima u svim mesnim zajednicama, kako bi se unapredila lokalna infrastruktura i olakšao život i rad našim sugrađanima.


Polovni International kamioni oglasi za prodaju - Mascus Srbija\nNalazite se ovde: Mascus Srbija > Transportna vozila > Kamioni > Kamioni sa kranom > International\nPolovna International kamioni sa kranom na prodaju\nOvo su rezultati pretrage polovnih International kamioni sa kranom mašina koje su za prodaju. International kamioni sa kranom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o International kamioni sa kranom u Brend sekciji.\nInternational 4300konfiguracija sekire: 4x2, Tip vešanja: Vazdušni-vazdušni, Kabina: Dnevna kabina, Znak krana: TEREX HI-RANGER TL44\nInternational 4800Godina registracije: 84589\n2001 74.292 km\n2002 171.667 km\n1992 20.104 km\nInternational DuraStar 4300 M7Klasifikacija traktora: Srednji - Klasa 4-6, Godina registracije: 2009, konfiguracija sekire: 4x2, Maksimalni kapacitet dizanja: 226.8, Kabina: Dnevna kabina, Znak krana: Altec, Volan na: Levi, Mjenjač: Automatic, Boja: White, Opcije karoserije: ABS Štitnik prednjeg dela šasije Kran Svetla za maglu Ručna dizalica LED farovi Dvodelni rezervoar za gorivo Klima uredjaj Protivpožarni aparat PTO Stereo\n2009 96.560 km\nOvde je kompletna lista polovnih International kamioni sa kranom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og International kamioni sa kranom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih International kamioni sa kranom koje Vas interesuju.


“Zenicatrans” zbog smanjenja troškova u promet uvodi tri minibusa\nJavno komunalno preduzeće “Zenicatrans-prevoz putnika“ kupilo je tri polovna minibusa, koje su danas pustili u promet, a koje će koristiti na dosad nerentabilnim linijama.\nKako je istakao direktor tog preduzeća Darmin Terzić, u skladu sa usvojenom strategijom razvoja te mjerama sanacije teškog stanja i izlaska iz krize, do kraja godine planiraju nabaviti barem još šest ovakvih, manjih voznih jedinica.\nTri minibusa za koje je izdvojeno 55.000 KM te koji imaju kapacitet od 16 do 24 sjedala, saobraćat će na pravcima prema naseljima Gladovići, Trešnjeva Glava i Tetovo.\n“Očekujemo da ćemo do kraja godine uspostaviti prevoz minibusevima i na ostalim pravcima koji nam nisu profitabilni za vožnju velikim autobusima. Već s ovom investicijom, na mjesečnom nivou, stvarat ćemo uštedu preduzeću za otprilike 10.000 KM, jer će samo troškovi goriva biti manji za četiri puta”, ističe Terzić.\nSmatra kako će planiranom nabavkom novih minibuseva uvećati i uštede, ali i poboljšati kvalitet usluga.\n“Naša su nastojanja da u popodnevnim satima, kada nemamo veliki broj putnika, minibus vozila ubacujemo i u gradski saobraćaj. Time bismo ostvarili nove uštede i sačuvali firmu, kao jedini gradski javni prevoznički servis”, kaže Terzić.\nNajveći dug, dodaje, imaju prema Poreskoj upravi Federacije BiH, kojoj su odranije dužni 3,7 miliona KM te još 272.000 KM novonastalih dugovanja.\nGradsko vijeće je svojom odlukom naložilo Gradskoj upravi da tom preduzeću jednokratno doznači 400.000 KM te još četiri mjeseca po 150.000 KM, u periodu od septembra do decembra ove godine.\n“Naša su nastojanja da što prije potpišemo novi ugovor i da Grad preuzme obaveze prema Poreskoj upravi FBiH i da, konačno, ovo preuzeće postavimo na stabilne osnove, da može pružati kvalitetnu i brzu uslugu građanima Zenice”, ističe Terzić.\nGradonačelnik Zenice Fuad Kasumović i još 6 osoba osumnjičeni za krivična djela u vezi s poslovanjem Zenicatransa


► Dalas prekinuo seriju Lejkersa, osam poena Gudurića u pobedi Memfisa\n02.12.2019 Los Andjeles\nKošarkaši Dalasa prekinuli su seriju Los Anđeles Lejkersa od deset pobeda u nizu u NBA ligi, pošto su prošle noći slavili u gostima sa 114:100.\nToronto je na poluvremenu protiv Jute vodio sa neverovatnih 40 poena razlike (77:37), što je i najveće vođstvo te franšize u istoriji nakon prve dve četvrtine, da bi na kraju slavio sa 130:110. Najefikasniji u pobedničkom timu bio je Paskal Sijakam sa 35 poena, dok je Fred VanVlit dodao 21 poen.\nBoston je bio bolji od Njujorka sa 113:104, predvođen Džejson Tejtumom i Džejlenom Braunom koji su postigli 30, odnosno 28 poena, dok je Oklahoma na krilima Danila Galinarija (23 poena, 11 skokova) pobedila Nju Orleans sa 107:104.\nKošarkaši Detroita su na svom terenu bili ubedljivi protiv San Antonio sa 132:98, uz 28 poena i 10 skokova Kristijana Vuda, Orlando je bio bolji od Golden Stejta sa 100:96, dok su Los Anđeles klipersi predvođeni Kavaj Lenardom (34 poena) slavili protiv Vašingtona sa 150:125.\nluka dončić /\nAjzak: Klečanje ili nošenje majice nisu odgovor\nKošarkaš Orlanda Džonatan Ajzak, koji nije klečao tokom intoniranja himne i nije nosio majicu s natpisom "Black Lives Matter", rekao je da smatra da to nije rešenje u borbi za...


Italijanski vege-kuvar - Zdrava Hrana\nIzuzetna promocija izuzetne knjige, u ponedeljak 24. 09. u 18h u holu Doma sindikata u Beogradu.\nUdruženje Sloboda za životinje poziva sve ljubitelje zdravijeg načina života i ishrane na promociju jedne izuzetne knjige “Kuvarska zvezda - Italijanski vegetarijanski”\nZa ovu knjigu se ne može reći da je to samo dobar vegetarijanski kuvar - jer je ona izuzetna iz više razloga. Ceo sadržaj knjige je dat na srpskom i engleskom jeziku, odštampan je kvalitetnom štampom, u punom koloru. Ali, izuzetnost ove knjige pre svega se ogleda u kvalitetu recepata jednog iskusnog i vrhunskog italijanskog kuvara – Klaudija Panoca (Claudio Panozzo). Uz druženje sa njim naučićete osnove i prefinjenost italijanske kuhinje. Na početku - neodoljivi antipasti, zatim sveža domaća pasta sa izvrsnim sosovima, dalje punjeno, grilovano, pohovano, fritirano ili na drugi način pripremljeno povrće, i na kraju - kao kruna - odlični „dolce“ kao deserti. Italijanska kuhinja je internacionalno poznata i omiljena. I s pravom! Sastojci su uvek sveži i najboljeg kvaliteta, jednostavno kombinovani i začinjeni pravim zacinima. Povrće i voće, obogaćeni nudlama, pirinčom ili palentom, biće najčešće na jednostavan način pripremljeno i ne dugo kuvano, kako da bi vredni hranljivi sastojci, vitamini i minerali bili sacuvani…\nI još jedna izuzetnost ove knjige!\nOvo je prva knjiga izdata u Srbiji koja daje mogućnost da se njen sadržaj prati i u video obliku i to na sajtu na internet adresi rs.zdrava-televizija.com i pomocu QR koda na vašim mobilnim telefonima-smartfonima ili preko I-poda. Na slikama recepata, na skoro svakoj drugoj strani Italijanskog vegetarijanskog kuvara, stoje QR kodovi. QR (skracenica za “quick response”) tehnologija vam omogućava da odmah posetite željenu web adresu, u jednom brzom i jednostavnom koraku, bez ikakvog pisanja ili prepisivanja web adrese. Tako, QR kodovi na pomenutim slikama vam omogućavaju da pomoću vašeg mobilnog telefona označene recepte istog trenutka gledate na Zdravoj televiziji. Na ovoj internet televiziji se nalazi celokupan serijal „Kuvarska zvezda - Italijanski vegetarijanski“ sinhronizovan ili titlovan na više jezika. Tako dobijete, tako reci, svog virtuelnog kuvara kao pomoć u vašoj kuhinji i imate celokupni uvid u način pripreme ovih izvrsnih mediteranskih jela, sa svim trikovima i detaljima koji daju posebnost ukusa i mirisa italijanske kuhinje. Ukoliko na vašem mobilnom nemate fabrički instaliran program za čitanje QR kodova, možete ga preuzeti na internet adresi www.reader.kaywa.com.\nŽelimo vam prijatno čitanje, gledanje emisija, radosno spremanje i ukusna italijanska vegetarijanska jela na vašem stolu! To je ujedno prava sloboda za životinje, jer životinje će biti zahvalne za svaku vašu odluku prelaska sa mesne na vegetarijansku ishranu! Tu zahvalnost osetićete svaki put kad postanete svesni da vaš obrok nije prouzrokovao bol ni patnju nijedne životinje već naprotiv – pomogao je životinjama, celokupnoj prirodi i vašem organizmu.\nNakon promocije prisutni posetioci će biti pozvani da potpišu Peticiju za Zeleni ponedeljak, za uvođenje vegetarijanskog jelovnika u decje vrtiće, škole, fakultete, studenstke menze, hotele i restorane i institucije u Srbiji. Nakon tribine svi posetioci će moći da uživaju u besplatnoj degustaciji izvrsnih vegetarijanskih specijaliteta.\nZa više informacija o ovoj promociji pozovite nas na telefon:


Općina Novi Grad finansira boračka udruženja - Klix.ba\nOpćina Novi Grad finansira boračka udruženja\n27.5.2014. u 10:50\nUgovore je sa predstavnicima 16 boračkih udruženja, potpisao Tajib Delalić, pomoćnik načelnika Općine Novi Grad Sarajevo za boračka pitanja, rad, socijalna pitanja i zdravstvo.\nZa ove namjene Općina Novi Grad Sarajevo je iz ovogodišnjeg budžeta izdvojila 170. 000 maraka. Sredstva će biti iskorištena za finansiranje rada uposlenika četiri boračka udruženja, za obilježavanje značajnih datuma, ličnosti, kao i događaja i drugih aktivnosti koje provode ova udruženja.\nKako je kazao Delalić, od ove godine Služba za boračka pitanja, rad, socijalna pitanja i zdravstvo preuzela je socijalna davnja boračkoj populaciji, tako da je smanjen iznos sredstava namjenjenih za potrebe boračkih udruženja.\nSlužba je preuzela socijalna davanja boračkoj populaciji, koja su do sada davala boračka udruženja, a sredstva za te namjene sa prošlogodišnjih 60. 000 maraka povećali smo na 100. 000 maraka, tako da će se isplaćivati u vidu jednokratnih novčanih pomoći, ljudima koji su u stanju socijalne potrebe iz boračke populacije“, objasnio je Delalić.\nDodao je da će Općina Novi Grad i u narednom periodu nastojati da pomaže rad ovih udruženja, a to su uglavnom aktivnosti koje se odnose na obilježavanja značajnih datuma i ličnosti, kao i druga obilježavnja koja udruženja provode zajedno sa Općinom Novi Grad Sarajevo.\nPrema Delalićevim riječima, svake godine se na području Novog Grada formiraju dva do tri nova udruženja. „To bi trebalo u narednom periodu reducirati i osnovati jedno krovno udruženje, unutar kojeg bi ostale postojeće organizacije. Sredstva bi se dodjeljivala krovnom udruženju, koje bi ih potom raspoređivalo prema projektnim zadacima“, istakao je Delalić.\nOsman Đozo, predsjednik Udruženja ratnih vojnih invalida Novi Grad Sarajevo kazao je da će sredstva koja su im dodijeljena ove godine biti iskorištena za obilježavnje datuma, ličnosti i događaja, kao i za finansiranje uposlenika ovog udruženja.\n"Obzirom na to da je cijela država u teškoj krizi, a samim tim i Općina, zahvalni smo im na ovome što su nam dali“, rekao je Đozo.\nBrazil: Od 11. juna privremeni konzularni ured BiH u Rio de Janeiru\n27.05.2014. u 11:02\nObilježena 22. godišnjica masakra u Ferhadiji: Sarajlije su ubijane i u redovima za hljeb\n27.05.2014. u 10:39


U ćelijskim mitohondrijama (elektranama) se proizvodi bioenergija za metabolizam ćelije.Ta bioenergija se proizvodi pomoću MAKROnutrienata (proteini,ugljeni hidrati i masti) koji su nosioci goriva metabolizma ćelije i MIKROnutrijenata –ĆELIJSKIH HRANLJIVIH MATERIJA(vitamini,minerali,elementi u tragovima,aminokiseline)pokretača metabolizma.\nE dragi moji zamislite ćeliju kao peć ,nije dovoljno u nju staviti ugalj,potrebno ga je i zapaliti!\nĆELIJSKE HRANLJIVE MATERIJE su glavni isporučioci energije za metabolizam ćelije.Život bi bio nemoguć bez njih.One su neophodne za niz hemijskih procesa nezavisno od vrste ćelije. Njihov hronični nedostatak najčešći je uzrok smanjene funkcije ćelije i glavni je uzrok narodnih bolesti poput infarkta i raka\nMIKRONUTRIJENTI SU ŽIVOTNO VAŽNI!\nMaterije koja čini osnovu\nĆELIJSKE HRANLJIVE TVARI:\nminerali,elementi u tragovima,\nAlarmantni znakovi koji će\nse javljati usled nedostatka\nživotno važnih tvari:\nNema alarmantnih znakova!\nKako se kod nedostatka ćelijskih\nhranjivih materija ne javljaju\nalarmantni znakovi, od posledica\nse možete zaštiti jedino\nodgovarajućim znanjem i\nSmrt usled nedostatka životno\nvažnih tvari javlja se nakon:\n•Nakon nekoliko godina\n(npr. srčani infarkt)\nNedostatk mikrohranljivih materija u organizmu ničim nije signaliziran.Prvi signal ili smetnja je sama bolest.Od bolesti se možemo zaštititi samo znanjem i delovanjem.\nZdrav način života ,zdrava ishrana i unos ćelijskih hranljivih materija su osnova za zdrav život.\nĆelijske hranljive materije su PRIRODNE materije koje su NEPREKIDNO potrebne milionima telesnih ćelija za život i optimalnu funkciju\n-ELEMENTI U TRAGOVIMA\n-OSTALE PRIRODNE MATERIJE KOJE SU POTREBNE ZA METABOLIZAM\nSINERGIJSKO DELOVANJE PRIRODNIH MATERIJA\nDo sada nije istraženio sinergijsko delovanje mikronutrijenata na organizam .Prva je to učinila ĆELIJSKA MEDICINA(ZELLULAR MEDIZIN – Dr RATH).\nSINERGIJA- naizmenično,uzajamno delovanje jednih na druge.\nKako bi se postigla najveća moguća korist iz terapije uzimanja ćelijskih hranjivih materija,ćelijska medicina se koristi činjenicom da ćelijske hranjive supstance u našem telu deluju poput tima.\nNašem telu nisu potrebne visoke koncentracije pojedinih elementa (vitamina ili mikronutrijenata) nego posebna kombinacija ćelijskih hranjivih materija, koja deluje sinergijski i koja u malim količinama postiže najveću moguću korist za zdravu funkciju ćelije.


Čuvari kontejnera u Novom Sadu i ove godine\nČistoća će i u 2020. godini angažovati radnike za čuvanje\nkomunalne opreme, odnosno da rade kao čuvari kontejnera.\nKako se može videti u planu javnih nabavki Čistoće za 2020. godinu, za uslugu "čuvanja komunalne opreme na mestima za odlaganje otpada" pripremljeno je 10 miliona dinara.\nPraksa iz prethodnih godina pokazala je da čistoća angažuje kompanije "Ipon security" i "G4S Secure Solution", a posao bude sklopljen po ceni od oko 10 miliona dinara, bez uračunatog poreza.\nU Čistoći za 021.rs navode da angažovani radnici imaju u proseku 10 intervencija dnevno, odnosno da je od aprila do kraja prošle godine bilo oko 3.000 intervencija zbog uništavanja komunalne opreme za odlaganje otpada. Dodaju i da je saradnja sa komunalnom policijom i inspekcijom kontinuirana, ali da nemaju preciznu informaciju o broju zajedničkih akcija.\nRadnici obezbeđenja se angažuju od 2017. godine, a u Čistoći poručuju da je šteta zbog uništavanja komunalne opreme smanjena višestruko.\n"To pokazuje broj radnih naloga za popravku kontejnera i druge opreme, koji je smanjen za gotovo trećinu u odnosu na prethodni period. Osim toga, značajno je i smanjenje otpada koji nastaje rasipanjem smeća u okolini kontejnerskih mesta, kao i stvaranje divljih deponija na pojedinim lokacijama. S tim u vezi, naglašavamo da su radnici angažovani na obilasku kontejnerskih mesta radili u proteklom periodu i na sprečavanju ponovnog nastanka divljih deponija na mestima gde su raščišćene, u prošloj godini pre svega u ulicama Dunavske divizije, Živojina Ćuluma i na Temerniskom putu, a posebno na prilaznom putu ka Gradskoj deponiji", navode u gradskoj čistoći za 021.rs.


Naslovna/Region/Vučić: Ako bude napretka oko Kosova bićemo demokratija kakve nema u svetu\nBEOGRAD – Bilo kakav napredak da postignemo po pitanju Kosova i Metohije, bićemo demokratija kakve nema u svetu, primjetio je predsjednik Srbije Aleksandar Vučić komentarišući izvještaj Evropske komisije o napretku Srbije, u svjetlu činjenice da je rješavanje pitanja KiM zapravo ključna stvar ili prepreka, na putu ka EU.\nIstakao je da se tu radi o tome da je EU riješila da vrši pritisak na Srbiju kao malu zemlju, i da se to “uvijek dešava kada je u pitanju Kosovo”.\n“Ali će napredak Srbije da vide građani. Sačuvaćemo mir, a videćemo veće plate i penzije sigurno”, poručio je Vučić.\nNa opasku da po prvi put predsjednik Republike nije primio izvještaj EK, Vučić kaže da su htjeli da mu donesu, ali da je imao druga posla.\nDodao je da je pročitao dio izvještaja i da je dobro što se u njemu konstatuje da Srbiji ekonomija ide odlično, što je po njemu i najvažnija konstatacija.\nVučić je rekao da u tom izvještaju postoje stvari koje su dobre, ali i one koje su političkog karaktera i koje nemaju veze sa kvalitetom života u zemlji.\nDodao je da razumije premijerku Anu Brnabić što se iznervirala i da se to i njemu, sasvim ljudski, dešavalo 2014. godine.\n“Tada nisam verovao, kada sam ulagao mnogo truda, da je neko u stanju da mi lažima o izvlačenju vode iz Tamnave priča o nekakvoj korupciji, a video sam da je to bilo spolja orkestrirano”.\nKaže da je rekao još juče Brnabićki da nije trebalo da pokaže da joj je teško i da je razočarana.\n“Rekao sam joj – da li su objavili da smo ukarali 500 milona tokom svog manndata, jesmo li branili nekom da uđe u parlament? Zatim, da je trebalo da se nasmeje i kaže da su u pravu i da je zajedno sa mnom upala na RTS i uništila nezavisnost RTS-a, kao i da nam je baš žao što to nisu pomenuli u tom izveštaju. Kao i to da je dobro da se N1 hvali da su sve njihovo stavili u izveštaj pošto su tamo upadali topovi i tenkovi…”, naveo je, ironično, Vučić.\nDodaje da mu je premijerka na to rekla da je morala da kaže šta misli i da je razumije pošto se toliko mučila oko medijske strategije i imala oko toga 100 sastanaka.\nVučić je primjetio da su prošle godine rekli da Srbiji nedostaje medijska strategija i da je najvažnije da to uradi, a sada su opet napisali da nema napretka, iako je ona napisana.\nPredsjednik Srbije kaže da su osuđene ubice Slavka Ćuruvije i da je to istorijska stvar za ovu zemlju, ali da se to ne pominje u izvještaju i konstatuje se da napretka nema.\n“Neka, kod vas ima napretka, pošto je sedmoro novinara u međuvremenu ubijeno u zemljama EU, a jedan je ranjen u CG. To što kod njih ubijaju novinare i što je to postalo uobičajeno u zemljama poput Malte, Irske i Bugarske… šta ih briga, ali su govorili o Srbiji”, naveo je Vučić.\nBeograd ekonomija EU Kosovo penzije plate Video\nNovi slučajevi zaraze koronom u Srbiji: Oboljele dvije žene


Рубрика: Актуелно, Религија, Свет, Друштво Аутор: новинарство пута прочитано Датум: 11.02.2008 Одштампај\nNikola Živanović (87) iz Augzburga umro je u četvrtak, 7. februara, u bolnici posle zdravstvenih problema i tri operacije. Kako sada stvari stoje, za njega neće biti opela niti sahrane po pravoslavnom obredu, a supruga Nadežda, kćerka Vesna i sin Milorad će se teška srca opredeliti za kremiranje posmrtnih ostataka svog supruga i oca. Pomena ni sahrane po pravoslavnom obredu neće biti, jer je Eparhijski crkveni sud Nikolu Živanovića isključio iz crkve zajedno sa još dvoje parohijana. Dosadašnji pokušaji da vladika Konstantin dozvoli nadležnom svešteniku i sveštenicima u Minhenu da obave opelo i sahranu nisu dali rezultat.\n“Vesti” su pokušale da dobiju izjavu vladike srednjoevropskog Konstantina, ali se on juče nije javljao na svoj mobilni telefon.\nNa mirnom okupljanju dvadesetak parohijana ispred hrama u Minhenu, juče je deljen papir u kome stoji da će oproštaj od Nikole Živanovića biti u četvrtak, 14. februara, na Svetog Trifuna i to u hramu Sv. Jovana Vladimira kralja srpskog. Posle nedeljne litrugije protojerej-stavrofor Slobodan Milunović je, obraćajući se vernicima povodom smrti Nikole Živanovića, rekao da će naknadno biti saopšten termin njegove sahrane.\nNikola Živanović bio je dugogodišnji član Crkvene opštine Minhen i predsednik Upravnog odbora Minhenske parohije od 1982. do 1994. godine. NJegovo isključenje iz crkve usledilo je pošto se angažovao u organizovanju i okupljanju grupe parohijana koji su kritikovali rad vladike Konstantina i zatražili da se iseli iz prostorija Crkvenog centra. S obzirom da je Eparhijski crkveni sud u novembru 2006. godine doneo odluku o njegovom isključenju iz Srpske pravoslavne crkve, a do danas žalbu na ovu presudu Veliki crkveni sud Srpske pravoslavne crkve u Beogradu nije razmatrao, po crkvenim propisima, Živanović ne može biti sahranjen po pravoslavnom obredu, odnosno neće biti obavljeno opelo. Zbog takve činjenice u porodici i među prijateljima i poznanicima Nikole Živanovića vlada neverica i tuga.\nProta Milunović: Ugradio sebe u ovaj hram\nPosle nedeljne liturgije protojerej-stavrofor Slobodan Milunović obavestio je vernike da je proteklih dana ovaj svet napustio Nikola Živanović. Govoreći o pokojniku, prota Milunović je, između ostalog, rekao:\n- Živanović je kao uspešan građevinski preduzimač, vernik i čovek ugradio sebe u ovaj hram i crkveni centar i zahvaljujući njegovom angažovanju ostvaren je ovaj građevinski poduhvat u Minhenu.\nPosle presude Eparhijskog crkvenog suda o isključenju iz crkve troje parohijana i raščinjenja protojereja-stavrofora Slobodana Milunovića i oduzimanja parohije, svi oni su se žalili Velikom crkvenom sudu SPC u Beogradu. Ovaj sud je 7. septembra prošle godine razmatrao samo žalbu prote Milunovića i doneo presudu kojom se poništava presuda Eparhijskog crkvenog suda od 13. aprila 2007. Žalba troje parohijana, kao što smo već pomenuli, nije došla na dnevni red Velikog crkvenog suda u Beogradu i za članove Crkvene opštine koji su nedeljama protestovali i okupljali se – nije pravosnažna.\nBez zvaničnog rešenja\nZbog toga se dvadesetak vernika sa dr Verom Mišković-Šprajcer i Dragomirom Pantelićem okupilo ispred hrama Sv. Jovana Vladimira kralja srpskog u Minhenu u nedelju da bi izrazilo svoje nezadovoljstvo i ogorčenje zbog zabrane vladike Konstantina da se obavi opelo Nikole Živanovića i da se on sahrani po pravoslavnom obredu.\nU podrumu hrama ipak je bio odvojen prostor za paljenje sveća za pokoj duše Nikole Živanovića gde je sa svećom u ruci sedeo Dragomir Pantelić.\nParohijani: Nikola ovo nije zaslužio\nJevrem Dragičević nije bio raspoložen za priču, ali je ipak rekao:\n- Tužan sam i nesrećan. Ne sviđa mi se ovo, jer Nikola Živanović ovako nešto nije zaslužio – kaže Dragičević.\nSlično reaguje i Sibinka Masalović.- Nikolu Živanovića sam upoznala pre 45 godina u Minhenu. Žao mi je što od njega moramo da se oprostimo na ovakav način, krijući se od vladike Konstantina koji nam ne dozvoljava da održimo pomen, a traži od nas kada dođemo da se ispovedamo i da opraštamo. Pitam se – gde je tu crkva, gde je svešteno lice koje treba da oprosti? Kaže se da kada čovek umre o njemu se lepo govori i svi gresi mu se opraštaju a Nikola Živanović nije imamo nikakve grehove. I to nas boli – iskrena je Sibinka Masalović.\n- Ovo je naš oproštaj od dragog druga i prijatelja Nikole Živanovića. Nije onakav kako je to on zaslužio, da njegovo telo bude ovde u hramu blagoslovljeno i da se od njega kao višegodišnjeg predsednika Crkvene opštine Minhen dostojanstveno oprostimo. Vladika i eparhijske vlasti nisu to dozvolili, jer je Nikola Živanović i nas nekoliko isključeno iz crkve, iako to zvanično rešenje od Velikog crkvenog suda iz Beograda još uvek nije stiglo. Žao mi je što je to tako, jer njegova želja uvek je bila da bude sahranjen kao čovek, a ne kao obična stvar što on nije zaslužio – teško govori Dragomir Pantelić.\nDr Vera Mišković-Šprajcer je, takođe, isključena iz Crkve, ali je u nedelju sve vreme držala upaljenu sveću, bila pored Dragomira Pantelića i mesta gde su u hramu paljene sveće za pokoj duše Nikole Živanovića.\n- Očajni smo i ogorčeni. Tužni smo što smo izgubili jednog velikog čoveka, velikog Srbina i dubokog vernika koji je ceo svoj život posvetio otadžbini, narodu i svojoj veri. Zar da jedan takav čovek ne može da dobije opelo u crkvi, za čiju izgradnju najvećim delom treba njemu da zahvalimo! Oni koji su tako odlučili, za mene su počinili zločin i oni koji su to zabranili treba da pred Gospodom odgovaraju – rekla je kratko vidno potresena dr Vera Mišković-Šprajcer.\nB.Miličević, VESTI, 11.02.2008\n« « Претходне вести: Tason ili mason, desna ruka Amfilohiusa\nНаредне вести: KAKO DA besplatno gledate televiziju na vašem računaru » »


OVO NIKO NIJE OČEKIVAO: Pogledajte prvi udarac Lončara na Vučića, OVO JE POTEZ KOJI ĆE UZDRMATI VLAST - Sloboda Online\nOVO NIKO NIJE OČEKIVAO: Pogledajte prvi udarac Lončara na Vučića, OVO JE POTEZ KOJI ĆE UZDRMATI VLAST\nAutor: Urednik 24. Februara 2022.\nMinistar zdravlja Zlatibor Lončar nije se našao na listi Srpske napredne stranke za republičke izbore, a neće biti ni kandidat za odbornika SNS u Beogradu. Osim toga, Lončar se u poslednje vreme povukao iz javnog života, pa se stoga sve češće može čuti pitanje – šta se dogodilo sa jednim od najomiljenijih Vučićevih ministara?\nIzuzev par saopštenja, iza kojih stoji njegov potpis, ime Zlatibora Lončara se sve ređe može videti u medijima. Nakon što su naprednjaci predali liste za republičke i beogradske izbore, postalo je jasno da on neće biti kandidat poslanika i odbornika. U praksi, ovakva odluka vrha SNS ne mora da znači da Lončar neće ponovo biti ministar u Vladi Srbije, imajući u vidu ranije slučajeve gde su ministri iz redova naprednjaka izostavljani sa lista, a kasnije ipak dobijali funkcije u Nemanjinoj 11.\nMeđutim, povlačenje iz medija dodatno je podgrejalo sumnje o političkoj budućnosti aktuelnog ministra zdravlja, za koga se i ranije spekulisalo da se „zasitio“ svega i da želi da se vrati svom osnovnom poslu.\nPortal Nova.rs pokušao je da stupi u kontakt sa aktuelnim ministrom zdravlja, ali nam Lončar nije odgovorio na naše pozive i poruke.\nVučić ga nije dao posle pada helikoptera\nPodsetimo, 13. marta 2015. godine, vojni helikopter poleteo je za Beograd iz Novog Pazara, kako bi se spasio život jednoj bebi. Zbog loših vremenskih uslova, letelica je neko vreme kružila iznad Beograda, pokušavajući da bezbedno sleti, da bi se nešto pre ponoći izgubila sa radara. Dva i po sata kasnije helikopter je pronađen, a posada nije preživela.\nCilj je bio jedan – spasiti bebi život, međutim, naknadno je utvrđeno je tokom realizacije akcije došlo do niza propusta. Ipak, pitanje na koje ni dan danas nije dat adekvatan odgovor je zašto je tog 13. marta odlučeno da pilot Omer Mehić sleti baš na aerodrom „Nikola Tesla“, iako je njegova sugestija bila da to bude aerodrom u Batajnici ili VMA.\nUz to, mediji su pisali da je, samo 20 minuta pre sletanja, Mehiću rečeno da je prihvat bebe organizovan na Aerodromu “Nikola Tesla”, a tokom vojne istrage ustanovljeno je i da je ministar zdravlja Zlatibor Lončar hteo da prisustvuje sletanju.\nSumnju da je ovaj događaj želeo da se iskoristi u cilju političke promociju dodatno je podgrejalo to što su brojni portali i novine objavili vest da je akcija uspešno realizovana, a potom je, nakon saznanja o pogibiji posade s detetom, obrisali.\nNajpre su agencije objavile vest da je beba stigla u Beograd, gde ju je preuzela ekipa Instituta za majku i dete, nakon čega je došlo do ispravke. Za novinskom agencijom, ubrzo su i preostali portali preneli istu vest. Sa druge strane, dnevni listovi Politika, Naše novine i Alo u izdanjima za 14. mart, takođe, objavile su vest o uspešnoj akciji.\nZbog brojnih glasina u javnosti o korišćenju tragedije o političke svrhe govorio je čak i sam ministar Lončar.\n„Kad sam stigao na Aerodrom Nikola Tesla, već su bile stigle ekipe hitne pomoći i lekara iz instituta. I nije bila nijedna novinarska ekipa. Pa zar zaista verujete da niko od novinara, da su ekipe čekale na aerodromu, ne bi odmah objavio fotografije ili snimak?“, tvrdio je Lončar.\nIpak, to ga na kraju nije koštalo ministarske pozicije, a u njegovu odbranu je stao i sam Aleksandar Vučić, tada premijer Srbije, koji je poručivao da „neće da ga da“.\nVeze sa zemunskim klanom\nO vezama ministra zdravlja i pripadnika zemunskog klana dugo se govorilo u javnosti. Još za vreme suđenja za ubistvo premijera Zorana Đinđića, svedoci saradnici Dejan Milenković Bagzi i Miladin Suvajdžić naveli su da je upravo Lončar pomogao Zemuncima da se reše jednog od njihovih protivnika, tako što mu je, dok je ležao u bolnici, „ubrizgao nešto“ u infuziju. Za to delo nagrađen je stanom na Novom Beogradu, koji je, prema pisanju KRIK-a, „kupio“ od supruge Sretka Kalinića, jednog od najpoznatijih članova Zemunskog klana.\nDa je Lončar zaista drugovao sa pripadnicima ovog klana potvrđuje i fotografija koju je 2017. godine u javnost izneo Velimir Ilić. Na njoj se vidi aktuelni ministra zdravlja, vidno raspložen, kako se grli sa Dušanom Spasojevićem, vođom ove kriminalne grupe.\nIzvor: Naša borba\nHIT VIDEO – AKTIVISTI SNS DOŠLI NA VRATA GLUMCU: Poznati glumac ih ismejao kao niko do sad, OVO MORATE VIDETI\nVUČIĆ NAJAVIO SANKCIJE RUSIJI: Evo kada ih uvodi\nVUČIĆ PREKO NJIH UDARA NA RUSIJU: Otkriven podli plan, EVO KAKO SU RASKRINKANI (VIDEO)\nUrednik 25. Februara 2022.\nBELIVUK OBJAVIO DOKAZE: Član sam SNS, RADILI SMO DIREKTNO ZA VUČIĆA – EVO ŠTA JE TRAŽIO OD NAS\nUrednik 20. Marta 2022.\nUDARNA VEST: Stefanović u policiji, HAOS\nUrednik 23. Juna 2022.\nAMERI ODLUČILI PONIZITI SRBIJU DODATNO: Evo koga...\nODLUČENO: Evo kada su novi izbori u...


Republički inspektor za zaštitu od požara prijavio je policiji da je verbalno i fizički napadnut u Rudom, saopšteno je iz Policijske uprave Foča.\nInspektor je prijavio da ga je juče u 11.50 časova prilikom obavljanja službenih poslova u jednom ugostiteljskom objektu fizički i verbalno napalo lice iz Rudog čiji su inicijali A.V, ne dozvolivši mu da obavi službeni zadatak, prenosi Srpskainfo.\nDežurni tužilac Okružnog javnog tužilaštva Istočno Sarajevo naložio je da se preduzmu sve potrebne mere i radnje na dokumentovanju događaja, te da se, nakon kompletiranja predmeta, nadležnom tužilaštvu dostavi izveštaj za krivično delo napad na službeno lice u vršenju dužnosti.\nOTKRIVAMO Poreski inspektor se u Tužilaštvu BRANIO ĆUTANJEM\nInspektor SIPA osuđen na godinu dana zatvora i pet meseci ZABRANE OBAVLJANJA POLICIJSKOG POSLA\nEmir Kusturica poručio načelniku Bileće: Mogao bi da igraš bilo koju ulogu, podsećaš na Pavla Vujisića\nHercegovačka premijera filma na „Mlečnom putu“ režisera Emira Kusturice održana je danas poslepodne u Bileći, pred prepunom bisokopskom salom Kulturnog centra „Jefto Dedijer“.\nPripadnici Odeljenja kriminalističke policije Policijske stanice Kiseljak rasvetlili su krađu i identifikovali osobe koje su 4. juna s livade u mestu Zečevo kod Kiseljaka, čiji je vlasnik S. A. (45) iz Kiseljaka, ukrali skoro pola tone jagoda!


Mijačić:Gazivode mogu da budu kamen temeljac saradnje\nBeta 9. avgusta 2018. 09:25\nProjekat „Gazivode“ finansirala je Svetska banka kreditom od 45 miliona dolara, ali je ukupna cena poduhvata premašila 240 miliona dolara i sve dugove Republika Srbija je sukcesijom preuzela na sebe, piše stručnjak za vodnu privredu i zaštitu okoline Ljubiša Mijačić u najnovijem broju „Novog magazina“.\nJezero Gazivode se prostire na 11,9 kvadratnih kilometara, od čega se 75 odsto nalazi na teritoriji opštine Zubin Potok, a 25 odsto na teritorijama Tutina i Novog Pazara.\n„Jezero ima ukupnu zapreminu rezervoara od 380 miliona kubnih metara i svojevremeno je bila najveća zemljana brana u Evropi. Ova infrastruktura je najmanje eksploatisana tema u pregovorima Beograda i Prištine i pretpostavlja se da je najznačajnija tema takoreći ‘tihih pregovora’, a ishod i rešenja oko vlasništva ovog vodoprivrednog i energetskog postrojenja odrediće odnose Srba i Albanaca u ovom veku“, navedeno je u tekstu.\nMijačić piše da je gotovo 40 odsto najgušće naseljene teritorije Kosova u ibarskom slivu. Sve značajnije reke na Kosovu otiču ka susedima, Ibar je jedina značajna reka koja ulazi na Kosovo iz Srbije, iz opštine Tutin, a zatim otiče prema Srbiji u opštinu Raška. Vodozahvatna površina sliva reke Ibar kod mesta Prelez (opština Zubin Potok), gde se nalazi poslednja značajna vodoprivredna instalacija koja preusmerava vodu za Trepču, iznosi 1.109 kvadratnih kilometara.\n„Od te površine teritoriji Kosova, isključivo na teritoriji opštine Zubin Potok, pripada maksimalno 190 kvadratnih kilometra. To predstavlja 17 odsto od ukupne površine sliva, dok se preostalih 83 odsto nalazi na teritoriji Crne Gore i Srbije. Kosovo sa ovih 190 kilometara kvadratnih sliva, koji čini 1,7 odsto teritorije Kosova na kojoj se nalaze sve vodoprivredne instalacije, zadovoljava potrebe za vodom skoro polovine svoje populacije“, navodi se u tekstu.\nMijačić ocenjuje da se sve to „realizuje na štetu Srbije i srpske zajednice na severu Kosova, koja ima nula odsto udela u vlasništvu jezera Gazivode, ali ima 100 odsto troškova.\n„Koliki su ekonomski gubici za Srbiju i troškovi javnog zdravlja usled lošeg kvaliteta reke Ibar, jer zagadjenje kosovske privrede iz sliva Sitnice predstavlja veliki problem, teško je proceniti. Ovakav disbalans, neracionalna i nelogična raspodela resursa na duži rok ili će se prekinuti ili će nesumnjivo postati nova tačka sukoba u ovom veku voda“, ističe Mijačić.\nKako je ukazao, „umesto da jezero Gazivode posmatramo kroz postojeće doktrine uspostavljanja kontrole nad resursima na štetu druge strane, ovaj resurs bi trebalo iskoristi kao kamen temeljac saradnje“.\n„Monopol se mora eliminisati, a to znači da se ponuda i tražnja vode moraju podeliti: vodoprivredna postrojenja i proizvodnja treba da pripadnu Republici Srbiji, distribucija i naplata Kosovu“, predlaže Mijačić.\nOn ocenjuje da su okolnosti za saradnju Srbije i Kosovaidealne jer postoji savršena alokaciju resursa: jedan kupac – jedan prodavac, gde u odsustvu saradnje svi gube.\n„Ovakva alokacija resursa stvara idealne pretpostavke da tržišni mehanizmi mogu da se, kroz integrisano upravljanje slivom reke Ibar, iskoriste za izgradnju stabilnosti u regionu i stvore nove osnove za pomirenje Srba i Albanaca“, dodaje Mijačić.\nNavodi da „u okolnostima neizvesnosti koje nose klimatske promene saradnja nije poželjna već neophodna, a kroz tehnološka rešenja moguće je ovaj mehanizam iskoristiti na daleko efikasniji način, uz minimalnu upotrebu vode“.\nJezro Gazivode, kako predlaže, time može postaviti nove osnove i kreirati ekonomske baze za lokalni i regionalni ekonomski razvoj.\n„Korišćenjem integrisanog mehanizma upravljanja slivom unapredio bi se kvalitet vode putem kontrole ispusta zagadjivača celog sliva reke Ibar i Zapadne Morave i time smanjili troškovi javnog zdravlja nizvodno od Kosovske Mitrovice. Ovo bi mogla da bude naša budućnost. Alternativa njoj nije uopšte privlačna“, zaključuje Mijačić.\nOpširnije na novimagazin.rs/vesti/jezero-gazivode-menica-za-mir.


Infantino: FIFA će proceniti predlog UEFE o pravilu igranja rukom - MaxBet Sport\nInfantino: FIFA će proceniti predlog UEFE o pravilu igranja rukom\n06.11.2020. Ažurirana vest: 07.11.2020. u 08:31\nPredsednik Međunarodne fudbalske federacije (Fifa) Đani Infantino rekao je da će ta organizacija proceniti predlog Evropske fudbalske unije (Uefa) o promeni pravila igranja rukom kako bi se sprečilo donošenje odluka koje štete fudbalu.\nInfantino je to naveo u pismu predsedniku Uefa Aleksandru Čeferinu, u koje je agencija Asošiejted pres danas imala uvid.\nInfantino je naveo da Fifa teži “poštenju, doslednosti i transparentnosti” u vezi sa pravilima o kojima se intenzivno raspravlja.\nČeferin je prošle nedelje pisao Infantinu i tražio da se vrati pravilo koje dozvoljava sudijama da procene da li je igranje rukom fudbalera bilo namerno ili slučajno i da se spreči niz “mnogih nepravednih odluka”.\nU svom odgovoru Čeferinu, Infantino je naveo da će o predlogu Uefa biti reči na sastanku Međunarodnog borda fudbalskih saveza (IFAB) ovog meseca.\n– Ovo nije prvi put da je to pravilo u centru diskusije i verujem da neće biti ni poslednji put. Verujem da intenzitet rasprave o ovom određenom delu igre dobro ilustruje strast prema našem sportu i suptilnosti koje ga čine jako privlačnim – naveo je Infantino u pismu.\nIzmenom pravila 2019. godine utvrđeno je da je prekršaj napravljen ako su ruke fudbalera raširene u neprirodnom položaju u trenutku kada ga pogađa lopta.\nPromenu fudbalskih pravila nadgleda IFAB, Fifa kontroliše polovinu od osam glasova, a četiri glasa drže Fudbalski savezi Engleske, Škotske, Velsa i Severne Irske.\nTehnički i fudbalski savetodavni odbori IFAB sastaće se ovog meseca uoči Generalne skupštine sledeće godine. čInfantino je rekao Čeferinu da je obavešten da će predlog Uefe o igranju rukom biti na dnevnom redu.\n– Kao što ste tačno istakli, naš fokus ne bi trebalo da bude usmeren samo na razmatranje potencijala predloženih izmena, već i na razmatranje efikasnosti izvršenih promena – naveo je predsednik Fife.\nZa promenu je i trener Čelsija Frenk Lampard, čija je ekipa imala korist od sadašnjeg pravila, nakon što joj je dosuđen diskutabilan penal zbog igranja rukom jednog igrača Rena tokom utakmice u Ligi šampiona u sredu.\n– To je pravilo koje niko ne voli, ni oni koji igraju fudbal, ni oni koji gledaju fudbal – rekao je Lampard.\nFIFA nagrade najboljima dodeljuje 17. decembra\n07.11.2020. at 08:22\nAko se vrati na staro sudije bi, opet, imale mogućnost da same procenjuju a to nije dobro jer može da bude pristrasno iz raznih razgloga. Naprotiv, treba tačno odrediti situacije koje igranje rukom kvalifikuju kao prekršaj ili da u kaznenom prostoru (šesnaesterac) svako igranje rukom bude sankcionisano najstrožom kaznom (jedna mogućnost) ili da se kažnjava samo kada je ruka podignuta iznad oddređenog nivoa tela (to bi se utvrdilo gledanjem snimka sporne situacije). To je poštenije nego da sudije, opet, same kroje najstrože kazne.


Kia u Srbiji sa rekordnim prvim polugodištem - Reklamirajte se\nKia u Srbiji sa rekordnim prvim polugodištem\nPrema zvaničnim podacima Ministarstva unutrašnjih poslova Republike Srbije o broju novoregistrovanih putničkih vozila u prvih šest meseci 2021. godine u Srbiji, Kia vozila zauzela su četvrto mesto među ukupno 38 marki automobila koje su registrovane u našoj zemlji.\nOvo je do sada ubedljivo najbolji prodajni rezultat i plasman Kije u poslednjih 20 godina. Sa 748 prodatih novih putničkih vozila Kia se plasirala na četvrto mesto iza Škode (2.610 vozila), Fijata (1.569) i Tojote (777). Sa tržišnim udelom od preko 5,8% Kija u Srbiji beleži rezultat koji je čak i iznad evropskog proseka (3,9%).\nU odnosu na prošlu godinu ovo je porast prodaje od 77%, dok je celo automobilsko tržište Srbije poraslo za 32%. Ako isključimo uticaj COVID-19 krize na tržište prošle godine pa prodaju uporedimo sa 2019. godinom – uspeh Kije je još veći. U odnosu na 2019. godinu Kijin porast prodaje iznosi čak 97%, dok je ukupna prodaja svih brendova na tržištu Srbije u prvih šest meseci ove godine u odnosu na isti period 2019. godine manja za oko 10%.\nZa uspeh Kije u ovoj godini najzaslužniji su modeli Sportage i Stonic koji su ostvarili izuzetne stope rasta. Čak 440 kupaca se u periodu januar-jun 2021. odlučilo za model Kia Sportage čime je on postao ubedljivo najprodavaniji model u C-SUV segmentu u Srbiji sa čak 20% tržišnog udela. Sportage je postao miljenik domaće publike zbog miksa pozitivnih osobina kao što su nagrađivani dizajn, vrhunska bezbednost, bogati paketi opreme, praktičnost upotrebe i ekonomičnost vožnje.\nSportage je sa 440 prodatih primeraka ujedno ušao i u Top 5 najprodavanijih automobila u Srbiji ove godine, a ispred njega su samo modeli Fiat 500L (665 vozila), Škoda Fabia (631), Škoda Octavia (504) i Fiat Tipo (502).\nKijin crossover Stonic zauzeo je treće mesto u B-SUV segmentu sa 143 prodata primerka što je čak tri puta više u odnosu na isti period prošle godine. Svojim dizajnom, izuzetno velikim izborom boja karoserije i personalizacijom, Stonic je prepoznat kao vrlo poželjan „trendi“ automobil.\nSve ovo je dokaz da kupci u svetu i u Srbiji prepoznaju dizajn, kvalitet i pouzdanost Kia proizvoda, dokazane kroz brojne nagrade i potvrđene sedmogodišnjom fabričkom garancijom na sva nova Kia vozila.\nImajući u vidu sve navedeno, u narednom periodu se može očekivati širenje distributivne Kia mreže u Srbiji uz istovremeno povećanje postojećih prodajnih i servisnih kapaciteta.\nNOVI ŠKODA KODIAQ ĆE VAS OSVOJITI ZA 60 SEKUNDI\nPočetak proizvodnje nove ŠKODA FABIA


Historija Bosne i Bošnjaka • Pogledaj temu - Tuš zatvara sve prodavnice u BiH\nPostao/la admin » Pon lis 20, 2014 2:57 pm\nSlovenački trgovački lanac Тuš zvanično je potvrdio da zatvara sve svoje prodajne objekte u Bosni i Hercegovini obrazlažući to “prirodnim katastrofama“, a odgovornost za ovaj potez prebacuje na firme u BiH.\nNa ovo obavještenje burno su reagovali domaći dobavljači, bez ustručavanja optužujući Tuš da ih pokušavaju prevariti, koristeći "prirodne katastofe kao izgovor što je samo još jedna u nizu drskosti i bahatosti".\n"Zbog teške situacije i nestabilnog okruženja Tuš Trade je od danas pokrenuo sve formalne postupke za zatvaranje prodavnica u Bosni i Hercegovini. Preduzeće je ove godine planiralo poboljšanje poslovanja, ali tešku ekonomsku situaciju i manju kupovnu moć na tom području su dodatno pogoršale prirodne katastrofe i samovoljni činovi određenih dobavljača koji nisu imali razumijevanje za situaciju", navela je Uprava Tuša.\nU saopćenju se dodaje da su domaći dobavljači "svojim blokadama poslovanja onemogućili obaveza problema i prema ostalim partnerima. Zbog navedenog se poduzeće suočavalo sa velikim izazovima u poslovanju i na kraju odlučilo da zatvori prodavnice", obrazložili su svoju odluku Slovenci.\nhttp://www.klix.ba/biznis/privreda/tus- ... /141020092\nRe: Tuš zatvara sve prodavnice u BiH\nPostao/la admin » Sri lis 22, 2014 7:28 am\nhttp://www.klix.ba/biznis/privreda/tus- ... /141021150\nPostao/la Smail Aga Cengic » Sri lis 22, 2014 6:26 pm\nNavodno ih Bingo uzima\nPostao/la admin » Sri lis 22, 2014 6:32 pm\nuglavnom s četama radio, nek je i propo i nek ih je i jebo\nhttp://www.klix.ba/biznis/privreda/doba ... /141021130